Upravni odjel za proračun i financije

Pula, Flanatička 29

Tel: 052/352-133, Fax: 052/352-132

KLASA:

URBROJ:

Pula, . svibanj 2022.

Sukladno odredbama Zakona o javnoj nabavi („Narodne novine“, broj 120/2016), temeljem članka 2. Pravilnika o dokumentaciji o nabavi te ponudi u postupcima javne nabave („Narodne novine“, broj 65/17 i 75/20) u vezi s člankom 200. Zakona o javnoj nabavi („Narodne novine“, broj 120/16), sastavljena je sljedeća:

***NACRT DOKUMENTACIJE O NABAVI***

**Za provedbu otvorenog postupka javne nabave male vrijednosti**

***RADOVI NA REKONSTRUKCIJI I DOGRADNJI CENTRA ZA KOMPETENTNO CJELOŽIVOTNO RAZVIJANJE INOVATIVNIH ZNANJA I VJEŠTINA U SEKTORU UGOSTITELJSTVA I TURIZMA PULA – KLIK PULA***

Evidencijski broj nabave: 9-22-MV

**Pula, svibanj 2022.**

SADRŽAJ

[I. OPĆI PODACI 1](#_Toc55804801)

[**1.1.** **Opći podaci o projektu** 2](#_Toc55804802)

[**1.2.** **Opći podaci o javnom naručitelju** 2](#_Toc55804803)

[**1.3.** **Osobe zadužene za kontakt s gospodarskim subjektima** 2](#_Toc55804804)

[**1.4.** **Evidencijski broj nabave** 3](#_Toc55804805)

[**1.5.** **Popis gospodarskih subjekata s kojima je naručitelj u sukobu interesa** 3](#_Toc55804806)

[**1.6.** **Vrsta postupka javne nabave** 3](#_Toc55804807)

[**1.7.** **Procijenjena vrijednost nabave (bez PDV-a)** 3](#_Toc55804808)

[**1.8.** **Vrsta ugovora o javnoj nabavi** 3](#_Toc55804809)

[**1.9.** **Navod sklapa li se ugovor o javnoj nabavi ili okvirni sporazum** 3](#_Toc55804810)

[**1.10.** **Navod uspostavlja li se dinamički sustav nabave** 3](#_Toc55804811)

[**1.11.** **Navod provodi li se elektronička dražba** 4](#_Toc55804812)

[**1.12.** **Elektronička dostava ponuda je obvezna** 4](#_Toc55804813)

[**1.13.** **Odredbe vezano uz zaštitu osobnih podataka (General data protection regulation – GDPR)** 4](#_Toc55804814)

[**1.14.** **Internetska stranica na kojoj je objavljeno izvješće o provedenom istraživanju tržišta, te savjetovanju sa zainteresiranim gospodarskim subjektima** 4](#_Toc55804815)

[II. PODACI O PREDMETU NABAVE 4](#_Toc55804816)

[**2.1.** **Opis predmeta nabave** 4](#_Toc55804817)

[2.1.1. Opis postojećeg stanja objekta 4](#_Toc55804818)

[2.1.2. Opis projektiranog zahvata 5](#_Toc55804819)

[**2.2.** **Opis i oznaka grupa predmeta nabave, ako je predmet nabave podijeljen na grupe, ili u postupcima velike vrijednosti obrazloženje glavnih razloga zašto predmet nije podijeljen na grupe.** 6](#_Toc55804820)

[**2.3.** **Količina predmeta nabave** 7](#_Toc55804821)

[**2.4.** **Tehničke specifikacije** 7](#_Toc55804822)

[**2.5.** **Kriteriji za ocjenu jednakovrijednosti predmeta nabave, ako se upućuje na marku, izvor, patent, itd.** 8](#_Toc55804823)

[**2.6.** **Odredbe o normama** 8](#_Toc55804824)

[**2.7.** **Troškovnik** 9](#_Toc55804825)

[**2.8.** **Mjesto pružanja usluge** 11](#_Toc55804826)

[**2.9.** **Rok početka i završetka izvršenja ugovora** 11](#_Toc55804827)

[**2.9.1.** **Dinamički plan** 12](#_Toc55804828)

[**2.9.2.** **Dinamika primopredaje radova** 12](#_Toc55804829)

[**2.9.3.** **Produljenje roka** 13](#_Toc55804830)

[**2.10.** **Opcije i moguća obnavljanja ugovora** 13](#_Toc55804831)

[III. OSNOVE ZA ISKLJUČENJE GOSPODARSKOG SUBJEKTA 14](#_Toc55804832)

[**3.1.** **Obvezne osnove za isključenje gospodarskog subjekta** 14](#_Toc55804833)

[3.1.1. Osuđivanost za kaznena djela 14](#_Toc55804834)

[3.1.2. Plaćanje dospjelih poreznih obveza i obveze za mirovinsko i zdravstveno osiguranje 16](#_Toc55804835)

[**3.2.** **Ostale osnove za isključenje gospodarskog subjekta** 17](#_Toc55804836)

[**3.3.** **Odredbe o „samokorigiranju“** 18](#_Toc55804837)

[IV. Kriteriji za odabir gospodarskog subjekta (uvjeti sposobnosti) 19](#_Toc55804838)

[**4.1.** **Sposobnost za obavljanje profesionalne djelatnosti** 19](#_Toc55804839)

[**4.2.** **Tehnička i stručna sposobnost** 19](#_Toc55804840)

[4.2.1. Potrebno iskustvo gospodarskog subjekta za izvršenje ugovora 19](#_Toc55804841)

[**4.2.2.** **Popis tehničkih stručnjaka potrebnih za izvršenje ugovora te njihove minimalne obrazovne i stručne kvalifikacije** 20](#_Toc55804842)

[**4.3.** **Uvjeti sposobnosti u slučaju zajednice gospodarskih subjekata** 20](#_Toc55804843)

[**4.4.** **Oslanjanje na sposobnosti drugih gospodarskih subjekata** 20](#_Toc55804844)

[**4.5.** **Dokumenti kojima se dokazuje ispunjavanje kriterija za odabir gospodarskog subjekta** 22](#_Toc55804845)

[V. EUROPSKA JEDINSTVENA DOKUMENTACIJA O NABAVI – eESPD 24](#_Toc55804846)

[**5.1.** **ESPD - uvodne napomene** 24](#_Toc55804847)

[**5.2.** **Upute za popunjavanje eESPD obrasca** 25](#_Toc55804848)

[VI. PODACI O PONUDI 25](#_Toc55804849)

[**6.1.** **Sadržaj i način izrade ponude** 25](#_Toc55804850)

[**6.1.1.** **Sadržaj ponude** 25](#_Toc55804851)

[**6.1.2.** **Način izrade ponude** 26](#_Toc55804852)

[**6.2.** **Način dostave (elektroničkim sredstvima komunikacije te sredstvima komunikacije koja nisu elektronička)** 26](#_Toc55804853)

[6.2.1. Dostava odvojenih dijelova ponude 27](#_Toc55804854)

[6.2.2. Izmjena i/ili dopuna ponude i odustajanje od ponude 28](#_Toc55804855)

[**6.3.** **Minimalni zahtjevi koje varijante ponude trebaju zadovoljiti, ako su dopuštene, te posebni zahtjevi za njihovo podnošenje** 28](#_Toc55804856)

[**6.4.** **Način određivanja cijene ponude** 28](#_Toc55804857)

[6.4.1. Odredbe vezano uz porez na dodanu vrijednost 28](#_Toc55804858)

[**6.5.** **Valuta ponude** 29](#_Toc55804859)

[**6.6.** **Kriterij za odabir ponude** 29](#_Toc55804860)

[**6.6.1.** **Cijena ponude** 30](#_Toc55804861)

[**6.6.2.** **Iskustvo stručnjaka – inženjera gradilišta** 30](#_Toc55804862)

[**6.6.3.** **Ukupna ocjena ponude** 31](#_Toc55804863)

[**6.7.** **Jezik i pismo ponude** 32](#_Toc55804864)

[**6.8.** **Rok valjanosti ponude** 32](#_Toc55804865)

[**6.9.** **Navod vezano uz ponudu koja je dostavljena elektroničkim sredstvima komunikacije** 32](#_Toc55804866)

[VII. OSTALE ODREDBE 32](#_Toc55804867)

[**7.1.** **Podaci o terminu obilaska lokacije ili neposrednog pregleda dokumenata koji potkrepljuju dokumentaciju o nabavi** 32](#_Toc55804868)

[**7.2.** **Norme osiguranja kvalitete ili norme upravljanja okolišem** 33](#_Toc55804869)

[**7.3.** **Odredbe koje se odnose na zajednicu gospodarskih subjekata (ponuditelja ili natjecatelja)** 33](#_Toc55804870)

[**7.4.** **Odredbe koje se odnose na podugovaratelje** 33](#_Toc55804871)

[**7.5.** **Vrsta sredstvo i uvjeti jamstva** 35](#_Toc55804872)

[7.5.1. Jamstvo za ozbiljnost ponude 35](#_Toc55804873)

[7.5.2. Jamstvo za uredno ispunjenje ugovora 37](#_Toc55804874)

[7.5.3. Jamstvo za otklanjanje nedostataka u jamstvenom roku 38](#_Toc55804875)

[7.5.4. Jamstva o osiguranju za pokriće odgovornosti iz djelatnosti za otklanjanje štete 39](#_Toc55804876)

[**1.** **Polica osiguranja objekta u izgradnji** 39](#_Toc55804877)

[**2.** **Polica osiguranja izvanugovorne odgovornosti** 39](#_Toc55804878)

[**7.6.** **Datum, vrijeme i mjesto javnog otvaranja ponuda** 40](#_Toc55804879)

[7.6.1. Postupak javnog otvaranja ponuda 41](#_Toc55804880)

[7.6.2. Obveze ponuditelja/ovlaštenih predstavnika ponuditelja 41](#_Toc55804881)

[**7.7.** **Uradci ili dokumenti koji će se nakon postupka nabave vratiti natjecateljima ili ponuditeljima** 42](#_Toc55804882)

[**7.8.** **Posebni uvjeti za izvršenje u govora** 42](#_Toc55804883)

[**7.9.** **Navod o primjeni trgovačkih običaja (uzanci)** 43](#_Toc55804884)

[**7.10.** **Podaci o tijelima od kojih ponuditelj može dobiti pravovaljanu informaciju o obvezama koje se odnose na poreze, zaštitu okoliša, odredbe o zaštiti radnoga mjesta i radne uvjete koje su na snazi u području na kojem će se izvoditi radovi ili pružati usluge i koje će biti primjenjive na radove koji se izvode ili na usluge koje će se pružati za vrijeme trajanja ugovora** 43](#_Toc55804885)

[**7.11.** **Rok za donošenje odluke o odabiru** 44](#_Toc55804886)

[7.11.1. Obveza ponovnog rangiranja nakon donošenja Odluke o odabiru 44](#_Toc55804887)

[**7.12.** **Rok, način i uvjeti plaćanja** 44](#_Toc55804888)

[7.12.1. Odredbe o eRačunu 46](#_Toc55804889)

[**7.13.** **Uvjeti i zahtjevi koji moraju biti ispunjeni sukladno posebnim propisima ili stručnim pravilima** 47](#_Toc55804890)

[**7.14.** **Rokovi za izjavljivanje žalbe na dokumentaciju o nabavi te naziv i adresa žalbenog tijela** 47](#_Toc55804891)

[**7.14.1.** **Rokovi za izjavljivanje žalbe** 47](#_Toc55804892)

[**7.14.2.** **Naziv i adresa žalbenog tijela** 48](#_Toc55804893)

[VIII. DRUGI PODACI KOJE NARUČITELJ SMATRA POTREBNIM 48](#_Toc55804894)

[**8.1.** **Izuzetno niske ponude** 48](#_Toc55804895)

[**8.2.** **Pregled i ocjena ponuda** 48](#_Toc55804896)

[**8.3.** **Način pregleda i ocjene ponuda** 48](#_Toc55804897)

[**8.4.** **Dopunjavanje, pojašnjenje i upotpunjavanje ponude** 49](#_Toc55804898)

[**8.5.** **Razlozi za odbijanje ponuda** 49](#_Toc55804899)

[**8.6.** **Trošak ponude i preuzimanje dokumentacije o nabavi** 50](#_Toc55804900)

[**8.7.** **Odredbe o izvršenju ugovora** 50](#_Toc55804901)

[**8.8.** **Izmjena i raskid ugovora o javnoj nabavi** 51](#_Toc55804902)

[8.8.1. Izmjena ugovora 51](#_Toc55804903)

[8.8.2. Raskid ugovora 51](#_Toc55804904)

[**8.9.** **Ugovorna kazna** 51](#_Toc55804905)

[**8.10.** **Tajnost dokumentacije gospodarskih subjekata** 52](#_Toc55804906)

[**8.11.** **Uvid u dokumentaciju postupka javne nabave** 52](#_Toc55804907)

[**8.12.** **Završetak postupka javne nabave** 52](#_Toc55804908)

[**8.13.** **Primjena propisa** 52](#_Toc55804909)

[PRILOZI DOKUMENTACIJI O NABAVI 53](#_Toc55804910)

[**Prilog br. 1 – Obrasci vezano uz dokazivanje iskustva i ovlaštenje** 53](#_Toc55804911)

[**Prilog br. 2 – Prilozi učitani kao zasebni dokumenti u EOJN RH** 53](#_Toc55804912)

# OPĆI PODACI

Sukladno članku 3. toč. 3. i članku 200. Zakona o javnoj nabavi („Narodne novine“ br. 120/2016, dalje u tekstu: ZJN 2016), izrađena je Dokumentacija o nabavi (dalje u tekstu: DoN) koja čini podlogu za izradu ponude u ovom postupku javne nabave. Dokumentacija je koncipirana sukladno Članku 2. stavku 1) Pravilnika o dokumentaciji o nabavi te ponudi u postupcima javne nabave („Narodne novine“ br. 65/17 i 75/20, dalje u tekstu: Pravilnik), te DoN slijedi redoslijed iz navedenog članka Pravilnika.

Komunikacija i svaka druga razmjena informacija/podataka između Naručitelja i gospodarskih subjekata može se obavljati **isključivo na hrvatskom jeziku putem sustava Elektroničkog oglasnika javne nabave Republike Hrvatske (dalje: EOJN RH)**

Iznimno, u skladu s člankom 63. ZJN 2016., naručitelj i gospodarski subjekti mogu komunicirati usmenim putem ako se ta komunikacija ne odnosi na ključne elemente postupka javne nabave, pod uvjetom da je njezin sadržaj u zadovoljavajućoj mjeri dokumentiran. Ključni elementi postupka javne nabave uključuju DoN i ponude. Usmena komunikacija s ponuditeljima koja bi mogla znatno utjecati na sadržaj i ocjenu ponuda mora biti u zadovoljavajućoj mjeri i na prikladan način dokumentirana, primjerice sastavljanjem pisanih bilješki ili zapisnika, audiosnimki ili sažetaka glavnih elemenata komunikacije i slično.

Zainteresirani gospodarski subjekti sve zahtjeve za dodatne informacije, objašnjenja ili izmjene u vezi s DoN, pojašnjenja ponude, dodatne dokumente, pojašnjenja i slično, naručitelju dostavljaju **putem EOJN RH**. Na isti način, naručitelj svu komunikaciju prema zainteresiranim gospodarskim subjektima/ponuditelja ostvaruje putem EOJN RH.

Detaljne upute o načinu komunikacije između gospodarskih subjekata i naručitelja u roku za dostavu ponuda putem sustava EOJN RH-a dostupne su na stranicama Oglasnika, na adresi: <https://eojn.nn.hr/Oglasnik/>.

Gospodarski subjekt može zahtijevati dodatne informacije, objašnjenja ili izmjene u vezi s DoN tijekom roka za dostavu ponuda. Pod uvjetom da je zahtjev dostavljen pravodobno, javni naručitelj obvezan je odgovor, dodatne informacije i objašnjenja bez odgode, a najkasnije tijekom četvrtog dana prije roka određenog za dostavu ponuda staviti na raspolaganje na isti način i na istim internetskim stranicama kao i osnovnu dokumentaciju (<https://eojn.nn.hr/Oglasnik/> ), bez navođenja podataka o podnositelju zahtjeva. Zahtjev je pravodoban ako je dostavljen najkasnije tijekom šestog dana prije roka određenog za dostavu ponuda.

Naručitelj se u tekstu koristio unakrsnim referencama (cross-reference). Ukoliko se DoN-om upućuje na određenu točku u istoj dokumentaciji klikom na postavljenu referencu (točka poglavlja, URL link i sl.) direktno se preskače na točku na koju se tekstom upućuje.

U slučaju da se u vrijeme kad je predviđeno javno otvaranje ponude opozovu Odluke Stožera civilne zaštite, HZZJZ RH ili sličnih službenih institucija, posebne epidemiološke mjere navedene u DoN se neće primjenjivati te će zainteresirani predstavnici g.s. moći slobodno pristupiti javnom otvaranja ponuda ili osobnoj dostavi jamstva za ozbiljnost ponude sukladno točki 6.2.1 bez posebne objave izmjene DoN.

* 1. **Opći podaci o projektu**

|  |  |
| --- | --- |
| *Naziv projekta* | KLIK Pula – Centar Za Kompetetntno cjeLoživotno razvijanje Inovativnih znanja i vještina u seKtoru ugostiteljstva i turizma Pula |
| *Referentna oznaka* | KK.09.1.3.01. |
| *Naziv poziva* | Uspostava infrastrukture regionalnih centara kompetentnosti u strukovnom obrazovanju kao podrška procesu reforme strukovnog obrazovanja i osposobljavanja (KK.09.1.3.01 – inačica 3) |
| *Naziv specifičnog cilja* | Povećanje relevantnosti strukovnog obrazovanja kroz poboljšanje uvjeta za stjecanje praktičnih vještina u ciljanim sektorima srednjeg strukovnogobrazovanja s ciljem postizanja veće zapošljivosti učenika srednjeg strukovnog obrazovanja |
| *Operativni program* | Konkurentnost i kohezija 2014. – 2020. |
| *Naziv prijavitelja/Korisnik projekta* | Škola za turizam, ugostiteljstvo i trgovinu Pula, Kandlerova 48, 52100 Pula, OIB: 30822226445 |
| *Financiranje projekta* | Dodjeljuju se bespovratna sredstva u iznosu od 30.000.000,00 kn što je najviši mogući iznos sufinanciranja ukupno utvrđene vrijednosti prihvatljivih izdataka Projekta, odnosno iznos od 30.408.110,93 kn. EU sufinanciranje je osigurano iz Europskog fonda za regionalni razvoj na osnovi dvije stope intenziteta potpore - 98,6518133% za prihvatljive troškove čiji je nositelj Istarska županija, i 100% za troškove čiji je nositelj Škola za turizam, ugostiteljstvo i trgovinu Pula. Ostatak prihvatljivih troškova projekta sufinancira Istarska županija. |

* 1. **Opći podaci o javnom naručitelju**

Sukladno članku 2. *SPORAZUMA O PARTNERSTVU U PROVEDBI PROJEKTA* *KLIK Pula – Centar za Kompetentno cjeLoživotno razvijanje Inovativnih znanja i vještina u seKtoru ugostiteljstva i turizma Pula,* Istarska županija se obvezuje na provedbu javne nabave rekonstrukcije i dogradnje objekta s uređenjem okoliša, koji su predmet ove javne nabave.

Naručitelj: Istarska županija

Sjedište: 52000 Pazin, Dršćevka 3

OIB: 90017522601

Broj telefona: 052/351-414

Internetska adresa: [www.istra-istria.hr](http://www.istra-istria.hr)

Adresa elektroničke pošte: nabava@istra-istria.hr

* 1. **Osobe zadužene za kontakt s gospodarskim subjektima**

Ovlašteni predstavnik Naručitelja:

* Marko Ninković; Tel.: 052/352-160; 052/351-414 e-pošta: marko.ninkovic@istra-istria.hr; nabava@istra-istria.hr.
	1. **Evidencijski broj nabave**

Evidencijski broj nabave**:** 9-22-MV.

* 1. **Popis gospodarskih subjekata s kojima je naručitelj u sukobu interesa**

Sukladno članku 80. ZJN 2016., a vezano uz odredbe članaka 76. i 77. ZJN 2016. i sprječavanje sukoba interesa, Naručitelj ne smije sklapati ugovore o javnoj nabavi sa sljedećim gospodarskim subjektima (u svojstvu ponuditelja, člana zajednice gospodarskih subjekata i podugovaratelja odabranom ponuditelju): Nema takvih subjekata.

Informacija objavljena na web stranicama naručitelja vezano uz čelnike tijela: <https://www.istra-istria.hr/hr/javna-nabava/sprjecavanje-sukoba-interesa/>.

* 1. **Vrsta postupka javne nabave**

Naručitelj provodi otvoreni postupak javne nabave male vrijednosti. Otvoreni postupak započinje od dana slanja poziva na nadmetanje u EOJN RH. U otvorenom postupku javne nabave svaki zainteresirani gospodarski subjekt može dostaviti ponudu u roku za dostavu ponuda.

* 1. **Procijenjena vrijednost nabave (bez PDV-a)**

Procijenjena vrijednost predmeta nabave iznosi 34.000.000,00 kn.

Ova nabava sufinancirana je sredstvima Europskog fonda za regionalni razvoj.

* 1. **Vrsta ugovora o javnoj nabavi**

Ugovorne strane sklopiti će ugovor o javnoj nabavi radova u pisanom obliku u roku od 30 dana od dana izvršnosti odluke o odabiru. Temeljem članka 307. stavak 1) ZJN 2016, Odluka o odabiru postaje izvršna:

1. istekom roka mirovanja, ako žalba nije izjavljena (*postupak javne nabave miruje do izvršnosti odluke o odabiru te naručitelj ne smije sklopiti, potpisati ni izvršavati ugovor o javnoj nabavi*);
2. dostavom odluke Državne komisije za kontrolu postupaka javne nabave strankama kojom se žalba odbacuje, odbija ili se obustavlja žalbeni postupak, ako je na odluku izjavljena žalba;
3. dostavom odluke ponuditelju, ako se rok mirovanja ne primjenjuje.
	1. **Navod sklapa li se ugovor o javnoj nabavi ili okvirni sporazum**

Sukladno članku 312. ZJN 2016., ugovorne strane sklapaju ugovor o javnoj nabavi.

* 1. **Navod uspostavlja li se dinamički sustav nabave**

Ne uspostavlja se dinamički sustav nabave.

* 1. **Navod provodi li se elektronička dražba**

Provođenje elektroničke dražbe nije predviđeno.

* 1. **Elektronička dostava ponuda je obvezna**

Elektronička dostava ponuda obvezna je sukladno članku 280. ZJN 2016.

* 1. **Odredbe vezano uz zaštitu osobnih podataka (General data protection regulation – GDPR)**

Sukladno članku 6. stavku 1. točki (e) u svezi sa stavkom 3. Opće uredbe o zaštiti podataka (SL EU L119) i Zakona o provedbi opće uredbe o zaštiti podataka („Narodne novine“ br. 42/18), obrada podataka od strane naručitelja u postupcima javne nabave smatra se zakonita, te u tom smislu nije potrebno postavljati dodatne zahtjeve u dokumentaciji o nabavi.

Naime, ZJN 2016. preuzima pravnu stečevinu EU u području javne nabave te se cijeni da je obrada podataka koji se traže u postupcima javne nabave nužna „*za izvršavanje zadaće od javnog interesa ili pri izvršavanju službene ovlasti voditelja obrade*“, tj. javnog naručitelja.

# PODACI O PREDMETU NABAVE

* 1. **Opis predmeta nabave**

**Predmet nabave**: Radovi na rekonstrukciji i dogradnji Centra KLIK Pula.

Za predmetni zahvat izrađena je dokumentacija glavnog projekta na temelju koje će naručitelj ishoditi izmjenu i dopunu Građevinske dozvole.

CPV oznaka predmeta nabave: 45214200-2

CPV naziv predmeta nabave: Građevinski radovi na školskim zgradama

Radovi će se izvoditi u skladu sa glavnim projektom-izmjene i dopune i izvedbenim projektom-izmjene i dopune zajedničke oznake STUT-199/19 za koji je glavna projektantica Ivana Kosier, dipl.ing.arh. broj ovlaštenja: A 3146.

### Opis postojećeg stanja objekta

Škola za turizam, ugostiteljstvo i trgovinu na lokaciji Pula – Stoja na adresi Ruže Petrović 17 (k.č. br. 5184/6; k.o. Pula) trenutno koristi zgradu praktikuma korisne površine 694 m2 i zgradu školske sportske dvorane korisne površine 2.075 m2, a u zoni obuhvata smještena je još i zgrada korisne površine 600 m2 koja trenutno nije u funkciji.

### Opis projektiranog zahvata

Projektnim rješenjem predviđa se rekonstrukcija i dogradnja postojeće zgrade koja nije u funkciji, do kad bi u funkciji trebala biti zgrada praktikuma. Građevinsko stanje zgrade praktikuma je takvo da ista konstruktivno i s aspekta sigurnosti i zaštite od požara nije uvjetna za temeljitu rekonstrukciju, te je predviđeno njeno uklanjanje, nakon dovršetka rekonstrukcije i dogradnje postojeće zgrade koja trenutno nije u funkciji. Školska sportska dvorana izgrađena je 2008. godine i zadovoljava potrebe Škole, te nije predmet ovog zahvata.

Predmetnim projektom predviđena je rekonstrukcija i dogradnja regionalnog centra kompetentnosti pri Školi za turizam, ugostiteljstvo i trgovinu Pula, koja se sastoji od rekonstrukcije postojeće građevine A te dogradnje škole E i uređenja vanjskih kolnih, pješačkih i zelenih površina. U postojećoj građevini A predviđen je akademis sa 10 soba za smještaj 29 učenika, od čega su 1 dvokrevetna i 1 jednokrevetna soba uređene i opremljene na način koji omogućava pozicioniranje u različite kategorije iz skupine Hoteli (tri/četiri zvjezdice). U novoplaniranoj građevini škole E predviđeno je:

* 5 učionica iz zajedničkog (općeg) dijela programa,
* 1 specijalizirana učionica za strukovnu nastavu,
* 5 praktikuma za ugostiteljska zanimanja,
* prostori za organizaciju i koordinaciju rada,
* i svi ostali prateći sadržaji.

U prizemlju novoplanirane dogradnje škole E na koti ±0.00 nalaze se ulazni prostor s recepcijom, garderobom za učenike i internet cornerom, te PVN koji se višenamjenski koristi i kao prostor za blagovanje akademisa. Ostali prostori koji se nalaze u prizemlju prateći su prostori kao sanitarni čvor i sl. U prizemlju novoplanirane dogradnje E na koti -1.95 nalaze se 2 kuharska, 1 slastičarski i 2 praktikuma posluživanja, kabinet nastavnika, garderobe sa sanitarijama za učenike i nastavnike, spremišta za poslužni i kuharski dio, centralna rashladna komora, kotlovnica, sa pratećim tehničkim sadržajima.

U prizemlju postojeće građevine A smješten je akademis sa 5 soba za smještaj 16 učenika sa sanitarnim čvorovima, sobom voditelja i ostalim pratećim sadržajima.

Na tehničkoj etaži novoplanirane dogradnje škole E nalaze se elektro prostorije, a na uređenom ravnom krovu ispod gabarita dijela građevine iznad smještaju se strojarske instalacije (otvoreni natkriveni dio građevine). Ostatak nenatkrivenog dijela krova uređuje se kao zeleni krov.

Na 1. katu novoplanirane dogradnje škole E nalaze se 1 specijalizirana i 5 općih učionica, prostori uprave i administracije, kabineti, sanitarni čvorovi i ostali prateći sadržaji.

Na 1. katu postojeće građevine A smješten je akademis sa 5 soba za smještaj 13 učenika sa sanitarnim čvorovima i ostalim pratećim sadržajima.

Projektnim rješenjem predviđena je ukupna neto površina zatvorene površine centra od 2.240 m2.

Sukladno članku 208. ZJN-a 2016, projektnom dokumentacijom poštivane su odredbe Pravilnika o osiguranju pristupačnosti građevina osobama s invaliditetom i smanjene pokretljivosti („Narodne Novine“ br. 78/13). Projekt uključuje ugradnju dizala i izvedbu horizontalne platforme, čime se osigurava pristupačnost čitave zgrade osoba s invaliditetom i smanjene pokretljivosti. Svi hodnici u novo planiranoj dogradnji i postojećoj građevini namijenjeni su kretanju osoba s invaliditetom i smanjene pokretljivosti. Između hodnika i ostalih prostorija nisu predviđeni pragovi već se podne plohe izvode u istoj ravnini. Građevina, odnosno rekonstruirani dio građevine, je u potpunosti prilagođena za kretanje, boravak i rad osoba s invaliditetom i smanjene pokretljivosti te je omogućeno i zapošljavanje osoba s invaliditetom. Građevina je u potpunosti prilagođena za korisnicima s invaliditetom i smanjene pokretljivosti, a takve osobe mogu samostalno koristiti sve javne prostore građevine.

Popratna dokumentacija:

* + - * 1. Glavni projekt- II. izmjena i dopuna zajednička oznaka mapa: STUT-199/19 – u .pdf formatu,
				2. Izvedbeni projekt- II. izmjena i dopuna zajednička oznaka mapa: STUT-199/19 – u .pdf formatu,
				3. Troškovnik građevinsko obrtničkih i instalaterskih radova – u .xls formatu.

Detaljan opis predmeta nabave te vrsta i opseg radova kao i posebni zahtjevi vezani za izvođenje istih detaljno su utvrđeni navedenom projektno-tehničkom dokumentacijom koja je dostupna na web stranicama naručitelja,

URL: <https://www.istra-istria.hr/hr/javna-nabava/prethodna-savjetovanja-sa-zainteresiranim-gospodarskim-subjektima/>;

te troškovnikom koji se objavljuje putem EOJN RH kao zasebni dokument i sastavni je dio ove DoN.

**NAPOMENA**:

U sklopu mape Izvedbenog projekta – izmjene i dopune, objavljen je prilog oznake *MAPA\_10\_IZV\_TEHNOLOGIJA\_EP*; odnosno **Tehnološki projekt kuharskih i slastičarskih praktikuma**, izrađen od DEKODE d.o.o. projektiranje i opremanje objekata, 10000 Zagreb, Kaptol 23. Sukladno Planu nabave projekta, javna nabava opremanja centra predstavlja poseban predmet i nije dio ove javne nabave. Međutim, naručitelj objavljuje navedeni dokument kako bi gospodarski subjekti imali potpun uvid u završno rješenje (izgled) praktikuma.

Izvođač radova mora voditi računa o načinu ugradnje projektirane opreme, koja predstavlja drugi predmet javne nabave; naročito u smislu izvoda priključaka kuhinjske opreme (topla i hladna voda, odvodi i elektroinstalacije) te se obvezuje pridržavati istih. Spojevi na uređaje ne smiju se izvesti tako da ometaju čišćenje podova. Jedinične cijene moraju sadržavati potrebne prilagodbe na objektu. U slučaju da se spojevi izvedu suprotno navedenom, po nalogu stručnog nadzora isti će se ispravit na teret izvođača radova.

* 1. **Opis i oznaka grupa predmeta nabave, ako je predmet nabave podijeljen na grupe, ili u postupcima velike vrijednosti obrazloženje glavnih razloga zašto predmet nije podijeljen na grupe.**

Predmet nabave nije podijeljen na grupe.

* 1. **Količina predmeta nabave**

Količina predmeta nabave, odnosno vrsta i opseg radova u cijelosti je iskazana u Troškovniku koji se nalazi u prilogu ove DoN. Sukladno članku 4. stavak 1) točka 2. Pravilnika, količina predmeta nabave je predviđena (okvirna).

Stvarna nabavljena količina predmeta nabave može biti veća ili manja od količine predviđene Troškovnikom. Stvarno nabavljena količina predmeta nabave utvrditi će se građevinskim dnevnikom (sukladno *Pravilniku o načinu provedbe stručnog nadzora građenja, obrascu, uvjetima i načinu vođenja građevinskog dnevnika te o sadržaju završnog izvješća nadzornog inženjera „Narodne novine“ br. 111/14, 107/15, 20/17, 98/19*) odnosno građevinskom knjigom prema pravilima struke.

Ponuđene jedinične cijene primjenjivati će se na izvedene količine bez obzira u kojem postotku iste odstupaju od količine u troškovniku. Ponuditelji moraju nuditi cjelokupni opseg posla koji se traži DoN-om.

* 1. **Tehničke specifikacije**

Vrsta, kvaliteta i količina radova iskazana je u cijelosti u projektno-tehničkoj dokumentaciji te pripadajućem troškovniku, koji se objavljuju zasebno na EOJN te čine sastavni dio ove DoN.

Izvođač radova dužan je radove izvesti sukladno Zakonu o gradnji („Narodne novine“ broj 153/13, 20/17, 39/19, 125/19), Zakonu o poslovima i djelatnostima prostornog uređenja i gradnje („Narodne novine“ broj 78/15, 118/18, 110/19), te ostalim važećim zakonskim i podzakonskim propisima iz područja gradnje[[1]](#footnote-1), a na temelju izdanog rješenja o izmjeni i dopuni građevinske dozvole, glavnog projekta – izmjene i dopune izvedbenog projekta – izmjene i dopune.

Izvođač radova dužan je pridržavati se svih uvjeta iz točke 2.1 i svih njenih podtočaka ove DoN; svi radovi koji su predmet ove nabave trebaju se izvoditi proizvodima/materijalima sukladno navedenim glavnim te izvedbenim projektom odnosno troškovnikom s definiranim svojstvima koja moraju imati građevni proizvodi i pozitivnim propisima kojima je predmetna materija regulirana.

Za sav dobavljeni i ugrađeni materijal i opremu Izvođač je dužan prije ugradnje naručitelju putem Nadzornog inženjera predočiti atestnu dokumentaciju o kvaliteti materijala sukladno zahtjevima iz projektne dokumentacije te Izvođač u potpunosti odgovara za ispravnost izvršene isporuke i ugradnju svih ugrađenih elemenata.

Za sve dobave i ugradbe svojih podugovaratelja i dobavljača, naručitelju garantira isključivo Izvođač odnosno ugovorni nositelj radova. Bez suglasnosti nadzora ne dozvoljava se ugradnja materijala i opreme.

NAPOMENA: Ako izvođač ugradi materijal (proizvod) bolje kvalitete od troškovnikom označene, nema pravo na posebnu naknadu.

Ukoliko se u određenim stavkama troškovnika sukladno članku 209. ZJN 2016 upućuje na određene tehničke specifikacije, naručitelj smatra da su stavke popraćene izrazom „ili jednakovrijedno“ te da su ponuditelji slobodni nuditi jednakovrijedna rješenja. Navedeno se također primjenjuje i za norme sukladno kojih moraju biti izvedeni radovi.

Naručitelj ne smije odbiti ponudu zbog toga što ponuđeni radovi, roba ili usluge nisu u skladu s tehničkim specifikacijama na koje je uputio, ako ponuditelj u ponudi na zadovoljavajući način javnom naručitelju dokaže, bilo kojim prikladnim sredstvom što uključuje i sredstva dokazivanja iz članka 213. ZJN 2016, da rješenja koja predlaže na jednakovrijedan način zadovoljavaju zahtjeve definirane tehničkim specifikacijama.

* 1. **Kriteriji za ocjenu jednakovrijednosti predmeta nabave, ako se upućuje na marku, izvor, patent, itd.**

Za sve stavke troškovnika kojima projektant nije mogao dovoljno precizno i razumljivo opisati proizvod odnosno kvalitetu robe/proizvoda koje je potrebno ugraditi, iznimno se upućuje na proizvođača/marku/tip robe (proizvoda) popraćeno izrazom „ili jednakovrijedno“ te je dozvoljeno nuditi jednakovrijedan tip robe/proizvoda.

Ako ponuditelj nudi jednakovrijedan proizvod mora na za to predviđenim mjestima troškovnika, prema odgovarajućim stavkama, navesti podatke o proizvodu i proizvođaču nuđenog proizvoda i tipu odgovarajućeg proizvoda koji nudi, te ako se to traži, i ostale podatke koji se odnose na taj proizvod.

Kriteriji mjerodavni za ocjenu jednakovrijednosti navedeni su u troškovniku kao minimalne tehničke karakteristike koje mora zadovoljiti jednakovrijedan proizvod. Ponuđeni jednakovrijedan proizvod mora zadovoljiti sve tražene karakteristike proizvoda navedenih u troškovniku.

Ovisno o proizvodu, kao dokaz jednakovrijednosti naručitelj može od ekonomski najpovoljnijeg ponuditelja zatražiti dostavu tehničke dokumentacije o proizvodu iz koje je moguća i vidljiva usporedba te nedvojbena ocjena jednakovrijednosti (tehnička dokumentacija proizvođača, ispitni izvještaji priznatoga tijela, atesti, norme, certifikati, sukladnosti i sl.). Ponuditelj mora dokazati da da rješenja koja predlaže na jednakovrijedan način zadovoljavaju zahtjeve definirane tehničkim specifikacijama. Ukoliko ponuditelj ne navodi jednakovrijedne proizvode u troškovniku, smatra se kako nudi proizvode koji su navedeni u troškovniku.

Jezik i pismo na kojem se dostavlja sva dokumentacija mora biti sukladna točki 6.7 ove DoN.

* 1. **Odredbe o normama**

Za stavke u Troškovniku gdje su navedena tehnička pravila koja opisuju predmet nabave pomoću hrvatskih odnosno europskih ili međunarodnih normi, gospodarski subjekt mora ponuditi predmet nabave u skladu s normama iz ove DoN ili jednakovrijednim normama.

Za svaku normu navedenu po dotičnom normizacijskom sustavu dozvoljeno je nuditi jednakovrijednu normu, tehničko odobrenje odnosno uputu iz odgovarajuće hrvatske, europske ili međunarodne nomenklature. Ukoliko ponuditelj nudi jednakovrijednu normu, potrebno je u troškovniku na za to predviđenom mjestu upisati oznaku norme koja se nudi, odnosno sukladno kojoj planira izvesti radove ili ugrađuje/montira određene proizvode. **Ukoliko ponuditelj ne navodi drugu jednakovrijednu normu, smatrat će se kako je proizvod sukladan normi prema tehničkim specifikacijama navedenim u stavkama troškovnika.**

Naručitelj ne smije odbiti ponudu zbog toga što ponuđeni radovi, roba ili usluge nisu u skladu s tehničkim specifikacijama na koje je uputio, ako ponuditelj u ponudi na zadovoljavajući način javnom naručitelju dokaže bilo kojim prikladnim sredstvom što uključuje i sredstva dokazivanja iz članka 213. ZJN 2016, da rješenja koja predlaže na jednakovrijedan način zadovoljavaju zahtjeve definirane tehničkim specifikacijama.

U slučaju da izvođač radova za određene stavke izvodi radove, ugrađuje/montira opremu ili proizvode sukladno drugoj jednakovrijednoj normi od navedene troškovnikom, sukladno Zakonu o građevnim proizvodima („Narodne novine“ br. 76/13, 30/14, 130/17, 39/19) kada proizvođač stavlja na tržište Europske unije građevini proizvod koji je obuhvaćen usklađenom normom ili je u skladu s europskom tehničkom ocjenom koja je za njega izdana dužan je:

* izraditi tehničku dokumentaciju u kojoj opisuje sve bitne elemente u vezi s traženim sustavom ocjenjivanja i provjere stalnosti svojstava,
* sastaviti izjavu o svojstvima u skladu s člancima 4. i 6. Uredbe (EU) br. 305/2011 (na hrvatskom jeziku i latiničnim pismom),
* postaviti oznaku CE u skladu s člancima 8. i 9. Uredbe (EU) br. 305/2011 (na hrvatskom jeziku i latiničnim pismom),
* izraditi upute i sigurnosne obavijesti (na hrvatskom jeziku i latiničnim pismom).

Sastavljanjem izjave o svojstvima proizvođač preuzima odgovornost za sukladnost građevnog proizvoda s tako iskazanim svojstvima. Mogu se upotrebljavati samo proizvodi ili način izvršenja radova gdje njihova svojstva udovoljavaju bitnim zahtjevima za građevinu i uz uvjet da su dokazana njihova svojstva.

Izvođač radova dužan je voditi građevinsku knjigu. U građevinsku knjigu upisuju se točni podaci o izmjenama i količinama stvarno izvedenih radova po odgovarajućim stavkama iz troškovnika i služi kao dokaz (dokument) za obračun i naplatu radova. Po potrebi u građevinsku knjigu ucrtavaju se i odgovarajuće skice. Građevinsku knjigu vodi Izvođač, a ovjerava Nadzorni inženjer.

* 1. **Troškovnik**

Troškovnik se sukladno članku 5. stavak 4) Pravilnika objavljuje kao zaseban dokument u nestandardiziranom obliku u .xls formatu i dostupan je za preuzimanje u EOJN RH te čini sastavni dio DoN – **Prilog br. 2**.

Troškovnik mora biti popunjen na izvornom predlošku bez mijenjanja, ispravljanja i prepisivanja izvornog teksta. **Pod izvornim predloškom/troškovnikom podrazumijeva se troškovnik koji uključuje posljednje izmjene i dopune troškovnika koje su, ukoliko ih je bilo, objavljene u EOJN RH.**

Ponuditelj je dužan ispuniti sve stavke iz Troškovnika na način kako je utvrđeno u Troškovniku. Ponuditelj u Troškovniku ukupnu cijenu ponude (bez PDV-a) izračunava kao umnožak količine stavke i jedinične cijene stavke koje moraju biti zaokružene na dvije decimale. PDV se obračunava na sveukupnoj rekapitulaciji. Ponuditelj u ponudi dostavlja popunjen troškovnik u Excel-u. Naručitelj će odbiti ponudu ponuditelja ukoliko utvrdi da je ponuditelj mijenjao propisani tekst troškovnika koji je Naručitelj objavio u Elektroničkom oglasniku javne nabave Republike Hrvatske.

Proizvodi koji su u troškovniku opisani uz navođenje trgovačke oznake/marke popraćeni su formulacijom „ili jednakovrijedan“. Ponuditeljima je pored opisa proizvoda ostavljen prostor za upis jednakovrijednog proizvoda i proizvođača.

Ako ponuditelj ne ispuni troškovnik u skladu sa zahtjevima iz ove DoN ili promijeni tekst ili količine navedene u obrascu troškovnika, smatrat će se da je takav troškovnik nepotpun i nevažeći te će ponuda biti odbijena.

**Upute za popunjavanje Troškovnika:**

* cijene stavke (jedinične cijene) navedene u troškovniku moraju biti iskazane bez obračunatog PDV-a, u HRK (hrvatskim kunama),
* jedinične cijene stavki se upisuju u stupac E – „Jedinična cijena“. Navode se s decimalnim brojem s 2 (dvije) decimale,
* ponuditelj mora ispuniti sve stavke troškovnika sukladno obrascu troškovnika. Ponuditelj treba upisati cijenu za stavku troškovnika koja u stupcu D – „Količina“ ima numeričku vrijednosti,
* ukoliko se određeni rad/usluga/roba neće naplaćivati, odnosno ako je ponuditelj nudi besplatno ili je već uračunata u cijenu neke druge usluge, u obrazac troškovnika obvezan je upisati = 0,00,
* ponuditelj „Ukupnu cijenu“ iz kolone F, izračunava kao umnožak „Količine“ i „Jedinične cijene“ pojedine stavke.
* u cijenu moraju biti obuhvaćeni svi troškovi i popusti,
* sveukupne cijene prema vrstama radova (bez PDV-a) ponuditelj iskazuje u rekapitulaciji radova, te u sveukupnoj rekapitulaciji,
* ukoliko ponuditelj nudi jednakovrijedan proizvod potrebno je ispuniti na za to predviđenom mjestu „Jednakovrijedan proizvod“ na način da se navede tehnička specifikacija, marka i tip proizvoda koji se nudi. Ukoliko ponuditelj ostavi prazna mjesta na kojima se upisuju jednakovrijedni proizvodi smatrat će se da je nudio proizvode koju su sukladni tehničkim specifikacijama navedenim u stavkama troškovnika,
* ukoliko ponuditelj nudi jednakovrijednu normu potrebno je na za to predviđenom mjestu ispuniti „jednakovrijednu normu“ na način da se navede norma koja se nudi. Ukoliko ponuditelj ostavi prazna mjesta na kojim se upisuje jednakovrijedna norma smatrati će se da je proizvod sukladan normi prema tehničkim specifikacijama navedenim u stavkama troškovnika,
* zbroj ukupnih cijena stavki Troškovnika čini cijenu ponude,
* ukupna cijena ponude bez PDV-a, te ukupna cijena ponude s PDV-om iskazuju se na 2 (dvije) decimale.

Troškovnik nije potrebno potpisati ni ovjeriti pečatom.

NAPOMENA:

Ukoliko gospodarski subjekt utvrdi kako su određene postavljene formule pogrešne, ili nije prikladno definirano mjesto za unos jedinične cijene, cijene stavke, ukupne cijene, cijene kompleta, rekapitulacija i sl., ili ima eventualne nejasnoće, upit se postavlja posredstvom EOJN RH. Projektant – autor projektne dokumentacije/troškovnika nije ovlašten direktnom komunikacijom odgovarati na upite zainteresiranih gospodarskih subjekata.

* 1. **Mjesto pružanja usluge**

Mjesto izvođenja radova koji su predmet ove javne nabave je Pula, Ruže Petrović 15, na k.č. 5184/6, k.o. Pula.

* 1. **Rok početka i završetka izvršenja ugovora**

Krajnji rok za izvršenje ugovora je 14 mjeseci od sklapanja ugovora po fazama ispunjenja

kako slijedi:

* uvođenje u posao u roku od 7 dana od sklapanja ugovora,
* izvođenje svih radova na rekonstrukciji i dogradnji u roku 12 mjeseci od uvođenja u

posao,

* tehnički pregled i ishođenje uporabne dozvole za građevinu u roku 45 dana od

završetka radova,

* uspješna primopredaja radova u roku 8 dana od ishođenja uporabne dozvole.

Naručitelj će odrediti točan datum uvođenja u posao i pisanim putem obavijestiti izvođača o uvođenju u posao, s time da će obavijest o uvođenju u posao dostaviti izvođaču 10 (deset) dana prije dana zakazanog za uvođenje u posao.

Prilikom uvođenja u posao Izvođač je dužan Naručitelju dostaviti interni cjenik izvođača za radove potrebne za izvedbu predmetnog objekta prema kojem je izrađena ponuda i to:

* specificirati jedinične cijene konstruktivnih i ostalih materijala potrebnih za izvedbu radova,
* specificirati jedinične cijene strojeva, aparata, opreme i mehanizacije potrebnih za izvedbu radova,
* specificirati jedinične cijene nekvalificiranih, kvalificiranih i visokokvalificiranih djelatnika potrebnih za izvedbu radova.

Izvođač radova dužan je izraditi program izvođenja radova razrađen prema aktivnosti raspoređenima u određenim rokovima i tehnološkom slijedu – **dinamički plan**. Detaljan dinamički plan Izvođač radova mora dostaviti naručitelju najkasnije do dana uvođenja u posao. Dinamički plan mora biti odobren od strane nadzornog inženjera i ovlaštenog predstavnika naručitelja.

Izvođač je u izvođenju radova obvezan pridržavati se dinamike po fazama i grupama radova iz dinamičkog plana sastavljenog u skladu s odredbom 2.9.1 ove DoN.

**Rok završetka radova je 12 mjeseci od uvođenja u posao poštujući svojom dinamikom izrađene detaljne dinamičke planove prema vrsti radova koji su obostrano prihvaćeni.**

Pod završetkom ugovora/ugovornih obveza podrazumijeva se uspješno izvršenje svih obveza u skladu s ugovorom i projektno – tehničkom dokumentacijom, prikupljena atestna i sva ostala dokumentacija građenja, uspješno proveden postupak tehničkog pregleda i ishođena uporabna dozvola, te uspješna primopredaja radova i primopredaja popratne dokumentacije građenja, sve u skladu sa Zakonom o obveznim odnosima („Narodne novine“ br. 35/05, 41/08, 125/11, 78/15, 29/18) i Zakonom o gradnji („Narodne novine“ br. 153/13, 20/17, 39/19).

Završetak radova evidentirat će se upisom u građevinski dnevnik od strane Izvođača i Nadzornog inženjera o čemu će Izvođač odmah pismeno obavijestiti naručitelja.

Po dobivenoj obavijesti o završetku radova naručitelj će sazvati tehnički pregled u najkraćem mogućem roku. Produljenje roka Naručitelj može odobriti ukoliko nastupe objektivne okolnosti koje otežavaju ili onemogućavaju izvršenje posla, i ukoliko izvršitelj to zatraži pismenim podneskom prije isteka roka. Uspješna primopredaja smatra se predaja građevine korisniku nakon uspješno obavljenog tehničkog pregleda i ishodovane uporabne dozvole.

* + 1. **Dinamički plan**

Najkasnije na dan uvođenja u posao ponuditelj je dužan dostaviti **dinamički plan gradnje** iz kojeg je vidljiva tražena dinamika po fazama i grupama radova u skladu s projektno – tehničkom dokumentacijom.

Dinamički plan mora biti usklađen s rokom određenim za završetak radova.

**Dinamički plan** mora sadržavati sljedeće:

1. redoslijed kojim ponuditelj namjerava izvoditi radove, uključujući planiranu dinamiku izvođenja radova, a sve sukladno hodogramu aktivnosti iz tehničke dokumentacije,
2. plan organizacije izvođenja radova, koje sadrži opći opis načina na koji Izvođač planira izvesti radove.

Trajanje aktivnosti mora biti prikazano u kalendarskim danima. Aktivnosti moraju biti povezane odgovarajućim vezama kako bi Dinamički plan prikazao planirano trajanje izvođenja svih ponuđenih radova. Kritični put, svi ključni događaji i eventualni uvjeti moraju biti jasno vidljivi.

Sastavni dio Dinamičkog plana mora biti i plan radne snage i mehanizacije koju namjerava angažirati kako bi izvodio radove u skladu s Dinamičkim planom.

1. financijski plan – planirano trošenje sredstava usklađeno s mrežnim (terminskim, dinamičkim) planom.

Naručitelj će izvršiti pregled terminskog plana u roku od sedam dana od dana njegove dostave. Terminski plan mora biti prihvaćen i ovjeren od strane predstavnika naručitelja i glavnog nadzornog inženjera.

**Kod izrade terminskog plana ponuditelj je dužan prikazati međurokove koji prikazuju ključne događaje u realizaciji gradnje zgrade, potrebno je navesti najmanje četiri(4) ključna događaja u odnosu na ukupne aktivnosti na projektu.**

* + 1. **Dinamika primopredaje radova**

Primopredaja radova izvršiti će se sljedećom dinamikom:

1. Odmah po završetku radova ponuditelj se obvezuje obavijestiti naručitelja da su radovi koji čine predmet ugovora završeni te da je građevina spremna za tehnički pregled nakon čega će naručitelju predati po jedan primjerak dokumentacije koja je nužna za uspješno provođenje tehničkog pregleda,
2. Po predanoj obavijesti iz podtočke a) ove točke, ugovorne strane će izvršiti primopredaju dokumentacije nužne za uspješno provođenje tehničkog pregleda u

što je moguće kraćem roku, ne dužem od 15 dana

1. Naručitelj će odmah po primitku dokumentacije na način kako je to definirano podtočkom b) ove točke podnijeti zahtjev za ishođenje dozvole za uporabu građevine koja je predmet gradnje, u kojem postupku će se provesti tehnički pregled,
2. U roku 15 dana nakon uspješnog provođenja tehničkog pregleda i ishođenja uporabne dozvole pristupiti će se primopredaji građevine naručitelju,
3. Nakon uspješne primopredaje građevine smatrati će se da je građevina dovršena i predana.

Ukoliko prilikom izvršenja ugovora nastanu okolnosti zbog kojih će biti potrebno produžiti rok izvršenja radova, svaka izmjena ugovora provesti će se pisanim sporazumom obiju ugovornih strana sukladno ZJN 2016 i sukladno odredbama ove DoN.

* + 1. **Produljenje roka**

Produljenje roka izvođenja radova Naručitelj može odobriti u sljedećim slučajevima:

* ako Izvođač radova bez svoje krivnje bude spriječen izvoditi radove, a zbog događaja koji se nisu mogli predvidjeti i čije posljedice Izvođač radova nije mogao predvidjeti, izbjeći ni ukloniti (viša sila), a o čijem je nastupu i prestanku Izvođač radova bez odlaganja dužan obavijestiti Naručitelja,
* uslijed mjera predviđenih aktima javnopravnih tijela,
* ako Naručitelj, odnosno Nadzorni inženjer, izda nalog o obustavi radova ili iz razloga koji nisu uzrokovani krivnjom Izvođača, za broj dana koji odgovara trajanju obustave,
* nepovoljnih vremenskih prilika za izvođenje pojedinih vrsta radova, koje znatno odstupaju od vremenskih prilika za godišnje doba i mjesto izvođenja radova, utvrđene u građevinskom dnevniku i ovjerene od nadzornog inženjera temeljem evidencije hidrometeoroloških uvjeta tijekom izvođenja radova. Rok izvođenja radova produljit će se za odgovarajući broj dana utvrđenih u građevinskom dnevniku,
* zbog bilo kojeg kašnjenja kojeg je uzrokovao Naručitelj ili osobe za koje on odgovara,
* u slučaju otklanjanja nedostataka po utvrđenom tehničkom pregledu, ili
* u slučaju zakašnjelog odgovora javno-pravnih tijela zaduženih za izdavanje uporabne dozvole koje nije uzrokovano radnjama ponuditelja ili naručitelja.

Izvođač ne može zahtijevati produljenje roka zbog okolnosti koje su nastupile nakon proteka roka za završetak radova.

Zahtjev za produljenje roka za izvršenje obveza podnosi se pisanim putem naručitelju putem Nadzornog inženjera odmah po nastanku okolnosti na kojima se temelji zahtjev. U zahtjevu je potrebno opisati okolnosti na kojima se on temelji te dostaviti dokaze takvih navoda. Također, u zahtjevu je potrebno navesti i planirani rok završetka radova. U slučaju osnovanosti zahtjeva pristupa se izmjeni Ugovora temeljem ZJN 2016. Ponuditelj se obvezuje snositi troškove nastale uslijed produljenja trajanja ugovora za: tim stručnog nadzora, koordinatora II, ako do prekoračenja ugovorenog roka izgradnje dođe krivnjom Izvođača.

* 1. **Opcije i moguća obnavljanja ugovora**

Nije primjenjivo.

# OSNOVE ZA ISKLJUČENJE GOSPODARSKOG SUBJEKTA

Odredbe iz ovog poglavlja IV. OSNOVE ZA ISKLJUČENJE GOSPODARSKOG SUBJEKTA, osim što se odnose na gospodarskog subjekta koji samostalno dostavlja ponudu, također se utvrđuju i:

* u slučaju zajednice gospodarskih subjekata, za sve **članove zajednice gospodarskih** subjekata pojedinačno,
* ukoliko gospodarski subjekt namjerava dati dio ugovora o javnoj nabavi u podugovor jednom ili više **podugovaratelja** (za svakoga pojedinačno),
* ukoliko se gospodarski subjekt oslanja na sposobnost drugih subjekata, **za svakog subjekta na čiju se sposobnost gospodarski subjekt oslanja** pojedinačno.

Ukoliko naručitelj utvrdi da postoji osnova za isključenje podugovaratelja ili subjekta na čiju se sposobnost gospodarski subjekt oslonio radi dokazivanja kriterija za odabir gospodarskog subjekta, zatražiti će zamjenu tog podugovaratelja, odnosno gospodarskog subjekta u primjernom roku ne kraćem od 5 dana, računajući od dana slanja zahtjeva putem EOJN RH.

*Ako se u državi poslovnog nastana ponuditelja, odnosno državi čiji je osoba državljanin, ne izdaju dokumenti navedeni u nastavku ili ako ne obuhvaćaju sve okolnosti obuhvaćene točkama 3.1.1, 3.1.2, te 3.2. ove DoN, oni mogu biti zamijenjeni* ***izjavom pod prisegom*** *ili, ako izjava pod prisegom prema pravu dotične države ne postoji,* ***izjavom davatelja s ovjerenim potpisom*** *kod nadležne sudske ili upravne vlasti, javnog bilježnika, ili strukovnog ili trgovinskog tijela u državi poslovnog nastana ponuditelja, odnosno državi čiji je osoba državljanin.*

Naručitelj ističe kako gospodarski subjekti **nisu u obvezi uz ponudu dostaviti dokumente** tražene ovim poglavljem IV; dovoljno je ispuniti eESPD obrazac te ga priložiti uz ponudu. Ukoliko naručitelj bude tražio bilo koji dokaz naveden u ovom poglavlju, iste može **zatražiti kao ažurirane popratne dokumente**.

Sukladno članku 20. stavak 9) i 10) Pravilnika;

* smatra se da su dokumenti iz članka 265. stavka 1. točke 1. ZJN 2016 ažurirani ako nisu stariji više od šest mjeseci od dana početka postupka javne nabave;
* smatra se da su dokumenti iz članka 265. stavka 1. točke 2. i 3. ZJN 2016 ažurirani ako nisu stariji od dana početka postupka javne nabave.
	1. **Obvezne osnove za isključenje gospodarskog subjekta**

### Osuđivanost za kaznena djela

Javni naručitelj obvezan je isključiti gospodarskog subjekta iz postupka javne nabave ako utvrdi da:

1.je gospodarski subjekt koji ima poslovni nastan u Republici Hrvatskoj ili osoba koja je član upravnog, upravljačkog ili nadzornog tijela ili ima ovlasti zastupanja, donošenja odluka ili nadzora toga gospodarskog subjekta i koja je državljanin Republike Hrvatske pravomoćnom presudom osuđena za:

a) sudjelovanje u zločinačkoj organizaciji, na temelju

* članka 328. (zločinačko udruženje) i članka 329. (počinjenje kaznenog djela u sastavu zločinačkog udruženja) Kaznenog zakona
* članka 333. (udruživanje za počinjenje kaznenih djela), iz Kaznenog zakona („Narodne novine“, br. 110/97., 27/98., 50/00., 129/00., 51/01., 111/03., 190/03., 105/04., 84/05., 71/06., 110/07., 152/08., 57/11., 77/11. i 143/12.)

b) korupciju, na temelju

* članka 252. (primanje mita u gospodarskom poslovanju), članka 253. (davanje mita u gospodarskom poslovanju), članka 254. (zlouporaba u postupku javne nabave), članka 291. (zlouporaba položaja i ovlasti), članka 292. (nezakonito pogodovanje), članka 293. (primanje mita), članka 294. (davanje mita), članka 295. (trgovanje utjecajem) i članka 296. (davanje mita za trgovanje utjecajem) Kaznenog zakona
* članka 294.a (primanje mita u gospodarskom poslovanju), članka 294.b (davanje mita u gospodarskom poslovanju), članka 337. (zlouporaba položaja i ovlasti), članka 338. (zlouporaba obavljanja dužnosti državne vlasti), članka 343. (protuzakonito posredovanje), članka 347. (primanje mita) i članka 348. (davanje mita) iz Kaznenog zakona („Narodne novine“, br. 110/97., 27/98., 50/00., 129/00., 51/01., 111/03., 190/03., 105/04., 84/05., 71/06., 110/07., 152/08., 57/11., 77/11. i 143/12.)

c) prijevaru, na temelju

* članka 236. (prijevara), članka 247. (prijevara u gospodarskom poslovanju), članka 256. (utaja poreza ili carine) i članka 258. (subvencijska prijevara) Kaznenog zakona
* članka 224. (prijevara), članka 293. (prijevara u gospodarskom poslovanju) i članka 286. (utaja poreza i drugih davanja) iz Kaznenog zakona („Narodne novine“, br. 110/97., 27/98., 50/00., 129/00., 51/01., 111/03., 190/03., 105/04., 84/05., 71/06., 110/07., 152/08., 57/11., 77/11. i 143/12.)

d) terorizam ili kaznena djela povezana s terorističkim aktivnostima, na temelju

* članka 97. (terorizam), članka 99. (javno poticanje na terorizam), članka 100. (novačenje za terorizam), članka 101. (obuka za terorizam) i članka 102. (terorističko udruženje) Kaznenog zakona
* članka 169. (terorizam), članka 169.a (javno poticanje na terorizam) i članka 169.b (novačenje i obuka za terorizam) iz Kaznenog zakona („Narodne novine“, br. 110/97., 27/98., 50/00., 129/00., 51/01., 111/03., 190/03., 105/04., 84/05., 71/06., 110/07., 152/08., 57/11., 77/11. i 143/12.)

e) pranje novca ili financiranje terorizma, na temelju

* članka 98. (financiranje terorizma) i članka 265. (pranje novca) Kaznenog zakona
* članka 279. (pranje novca) iz Kaznenog zakona („Narodne novine“, br. 110/97., 27/98., 50/00., 129/00., 51/01., 111/03., 190/03., 105/04., 84/05., 71/06., 110/07., 152/08., 57/11., 77/11. i 143/12.)f) dječji rad ili druge oblike trgovanja ljudima, na temelju
* članka 106. (trgovanje ljudima) Kaznenog zakona
* članka 175. (trgovanje ljudima i ropstvo) iz Kaznenog zakona („Narodne novine“, br. 110/97., 27/98., 50/00., 129/00., 51/01., 111/03., 190/03., 105/04., 84/05., 71/06., 110/07., 152/08., 57/11., 77/11. i 143/12.),

f) dječji rad ili druge oblike trgovanja ljudima, na temelju

* članka 106. (trgovanje ljudima) Kaznenog zakona
* članka 279. (pranje novca) iz Kaznenog zakona („Narodne novine“, br. 110/97., 27/98., 50/00., 129/00., 51/01., 111/03., 190/03., 105/04., 84/05., 71/06., 110/07., 152/08., 57/11., 77/11. i 143/12.), ili

**2.** je gospodarski subjekt koji nema poslovni nastan u Republici Hrvatskoj ili osoba koja je član upravnog, upravljačkog ili nadzornog tijela ili ima ovlasti zastupanja, donošenja odluka ili nadzora toga gospodarskog subjekta i koja nije državljanin Republike Hrvatske pravomoćnom presudom osuđena za kaznena djela iz točke 1. podtočaka od a) do f) ovoga stavka i za odgovarajuća kaznena djela koja, prema nacionalnim propisima države poslovnog nastana gospodarskog subjekta, odnosno države čiji je osoba državljanin, obuhvaćaju razloge za isključenje iz članka 57. stavka 1. točaka od (a) do (f) Direktive 2014/24/EU.

Za potrebe preliminarnog dokazivanja da ne postoje osnove za isključenje (iz ove točke - 3.1.1.) gospodarski subjekt u ponudi dostavlja ispunjeni obrazac eESPD, i to:

**Dio III. Osnove za isključenje, Odjeljak A:** Osnove povezane s kaznenim presudama i to **za sve gospodarske subjekte u ponudi** (ponuditelja, članove zajednice gospodarskih subjekata, podugovaratelje, druge subjekte na čiju se sposobnost ponuditelj ili zajednica gospodarskih subjekata oslanja).

Naručitelj će kao dostatan dokaz da ne postoje osnove za isključenje iz ove točke prihvatiti:

* **izvadak iz kaznene evidencije ili drugog odgovarajućeg registra** ili, ako to nije moguće, **jednakovrijedan dokument** nadležne sudske ili upravne vlasti u državi poslovnog nastana ponuditelja, odnosno državi čiji je osoba državljanin;

**Izjavu može dati osoba** po zakonu ovlaštena za zastupanje gospodarskog subjekta za gospodarski subjekt i za sve osobe koje su članovi upravnog, upravljačkog ili nadzornog tijela ili imaju ovlasti zastupanja, donošenja odluka ili nadzora gospodarskog subjekta.

**Napomena:**

**1.** Na naprijed navedena kaznena djela u točki 3.1.1. podtočki 1. od a) do f) za koja se javni naručitelj obvezuje isključiti gospodarski subjekt iz postupka javne nabave ukoliko se utvrdi da je za iste pravomoćno osuđen sukladno članku 251. ZJN 2016., na odgovarajući način se primjenjuju sve kasnije izmjene i dopune Kaznenog zakona objavljene u „Narodnim novinama“ broj 144/12, 56/15, 61/15, 101/17, 118/18, 126/19.

**2.** ukoliko naručitelj u fazi pregleda i ocjene ponuda iz tehničkih razloga ne bude u mogućnosti koristiti se modulom EOJN RH – „*dohvati iz registra RH*“ te dohvatiti dokumente *kojim se dokazuje nepostojanje osnova za isključenje iz ove točke; gospodarski subjekt* ***koji ima poslovni nastan u Republici Hrvatskoj*** *ili osoba koja je član upravnog, upravljačkog ili nadzornog tijela ili ima ovlasti zastupanja, donošenja odluka ili nadzora gospodarskog subjekta i koja je državljanin Republike Hrvatske, nepostojanje osnova za isključenje iz ove točke dokazuje:*

* *Izjavom o nekažnjavanju davatelja* ***s ovjerenim potpisom kod javnog bilježnika*** *i to za gospodarski subjekt, osobu/e ovlaštenu/e za zastupanje gospodarskog subjekta, niti osobe koje su članovi upravnog, upravljačkog ili nadzornog tijela ili imaju ovlasti zastupanja, donošenja odluka ili nadzora tog gospodarskog subjekta.*

### Plaćanje dospjelih poreznih obveza i obveze za mirovinsko i zdravstveno osiguranje

Sukladno odredbi članka 252. ZJN 2016 Naručitelj je obavezan isključiti gospodarskog subjekta iz postupka javne nabave ako utvrdi da gospodarski subjekt nije ispunio obveze plaćanja dospjelih poreznih obveza i obveza za mirovinsko i zdravstveno osiguranje:

1. u Republici Hrvatskoj, ako gospodarski subjekt ima poslovni nastan u Republici Hrvatskoj, ili
2. u Republici hrvatskoj ili u državi poslovnog nastana gospodarskog subjekta, ako gospodarski subjekt nema poslovni nastan u Republici Hrvatskoj.

Iznimno, Naručitelj neće isključiti gospodarskog subjekta iz postupka javne nabave ako mu sukladno posebnom propisu plaćanje obveza nije dopušteno ili mu je odobrena odgoda plaćanja.

Za potrebe preliminarnog dokazivanja da ne postoje osnove za isključenje (iz ove točke - 3.1.2.) gospodarski subjekt u ponudi dostavlja ispunjeni obrazac eESPD, i to:

**Dio III. Osnove za isključenje, Odjeljak B:** **Osnove povezane s plaćanjem poreza ili doprinosa za socijalno osiguranje**, i to **za sve gospodarske subjekte u ponudi** (dakle ponuditelja, članove zajednice gospodarskih subjekata, podugovaratelje, druge subjekte na čiju se sposobnost ponuditelj ili zajednica gospodarskih subjekta oslanja).

Naručitelj će kao dostatan dokaz da ne postoje osnove za isključenje iz ove točke DoN, prihvatiti:

* **potvrdu** porezne uprave ili drugog nadležnogtijela u državi poslovnog nastana ponuditelja.
	1. **Ostale osnove za isključenje gospodarskog subjekta**

Temeljem članka 254. stavak 1. točka 2. ZJN 2016 Naručitelj će isključiti gospodarskog subjekta iz postupka javne nabave ako:

* je nad gospodarskim subjektom otvoren stečajni postupak[[2]](#footnote-2), ako je nesposoban za plaćanje ili prezadužen, ili u postupku likvidacije, ako njegovom imovinom upravlja stečajni upravitelj ili sud, ako je u nagodbi s vjerovnicima, ako je obustavio poslovne aktivnosti ili je u bilo kakvoj istovrsnoj situaciji koja proizlazi iz sličnog postupka prema nacionalnim zakonima i propisima.

Za potrebe preliminarnog dokazivanja da ne postoje osnove za isključenje (iz ove točke - 3.2.) gospodarski subjekt u ponudi dostavlja ispunjeni obrazac eESPD, i to: **Dio III. Osnove za isključenje, Odjeljak C:** Osnove povezane s insolventnošću, sukobima interesa ili poslovnim prekršajem, u dijelu koji se odnosi na gore navedene osnove za isključenje i gdje je naručitelj označio „informacija se traži“ i to **za sve gospodarske subjekte u ponudi** (ponuditelja, članove zajednice gospodarskih subjekata, podugovaratelje, druge subjekte na čiju se sposobnost ponuditelj ili zajednica gospodarskih subjekta oslanja).

Naručitelj će kao dostatan dokaz da ne postoje osnove za isključenje iz ove točke DoN, prihvatiti:

* **izvadak iz sudskog registra** ili potvrdu trgovačkog društva ili drugog nadležnog tijela u državi poslovnog nastana gospodarskog subjekta.

**Napomena:**

Ukoliko se iz samog izvatka iz sudskog registra RH ne vide sve situacije navedene člankom 254. stavak 1. točka 2. ZJN 2016, ponuditelja koji bude ocjenjen kao ekonomski najpovoljniji naručitelj može provjeriti putem *Registra nesolventnosti* kojeg vodi Ministarstvo pravosuđa u elektroničkoj verziji[[3]](#footnote-3). U slučaju određenih nejasnoća, naručitelj može zatražiti pojašnjenje tumačenja dostupnih podataka.

U slučaju da u zemlji poslovnog nastana ne postoji dokaz kojim bi naručitelj utvrdio okolnosti iz ove točke, može pozvati ekonomski najpovoljnijeg ponuditelja da dostavi izjavu ovjerenu kod javnog bilježnika sukladno odredbi članka 265. stavak 2. ZJN 2016.

* 1. **Odredbe o „samokorigiranju“**

Gospodarski subjekt kod kojeg su ostvarene navedene osnove za isključenje **može** naručitelju dostaviti dokaze o mjerama koje je poduzeo kako bi dokazao svoju pouzdanost bez obzira na postojanje relevantne osnove za isključenje. Takav gospodarski subjekt obvezan je u ESPD obrascu ispuniti Dio III.: Osnove za isključenje, Odjeljak A: Osnove povezane s kaznenim presudama i C: Osnove povezane s insolventnošću, sukobima interesa ili poslovnim prekršajem (u dijelovima gdje je naručitelj označio „informacija se traži“), opisati poduzete mjere vezano uz samokorigiranje.

**Poduzimanje mjera gospodarski subjekt dokazuje:**

1. plaćanjem naknade štete ili poduzimanjem drugih odgovarajućih mjera u cilju plaćanja naknade štete prouzročene kaznenim djelom ili propustom,
2. aktivnom suradnjom s nadležnim istražnim tijelima radi potpunog razjašnjenja činjenica i okolnosti u vezi s kaznenim djelom ili propustom, te
3. odgovarajućim tehničkim, organizacijskim i kadrovskim mjerama radi sprječavanja daljnjih kaznenih djela ili propusta.

U cilju dokazivanja gore navedenih poduzetih mjera, Ponuditelj u ponudi dostavlja dokaze o mjerama koje je poduzeo. Mjere koje je poduzeo gospodarski subjekt, ocjenjuju se uzimajući u obzir težinu i posebne okolnosti kaznenog djela ili propusta i dostavljene dokaze ponuditelja.

Javni naručitelj neće isključiti gospodarskog subjekta iz postupka javne nabave ako je ocijenjeno da su poduzete mjere primjerene.

Gospodarski subjekt kojem je pravomoćnom presudom određena zabrana sudjelovanja postupcima javne nabave ili postupcima davanja koncesija na određeno vrijeme nema pravo korištenja mogućnosti dostavljanja dokaza o mjerama koje je poduzeo kako bi dokazao svoju pouzdanost bez obzira na postojanje relevantne osnove za isključenje, sve do isteka roka zabrane u državi u kojoj je presuda na snazi.

Razdoblje isključenja ponuditelja kod kojeg su ostvarene osnove za isključenje iz točke 3.1.1 podtočaka od a) do f) ove DoN je **pet godina od dana pravomoćnosti presude**, osim ako pravomoćnom presudom nije utvrđeno drukčije.

# Kriteriji za odabir gospodarskog subjekta (uvjeti sposobnosti)

Sukladno članku 256. stavak 1) ZJN 2016, kriteriji za odabir gospodarskog subjekta u ovom postupku javne nabave odnosni se na:

1. sposobnost za obavljanje profesionalne djelatnosti,
2. tehničku i stručnu sposobnost.

Svi traženi uvjeti sposobnosti vezani su i razmjerni predmetu nabave.

* 1. **Sposobnost za obavljanje profesionalne djelatnosti**

Sposobnost za obavljanje profesionalne djelatnosti gospodarski subjekt dokazuje **upisom u sudski, obrtni, strukovni ili drugi odgovarajući registar** u državi njegova poslovnog nastana.

* 1. **Tehnička i stručna sposobnost**

Javni naručitelj je sukladno članku 259. ZJN 2016. odredio uvjete tehničke i stručne sposobnosti kojima se osigurava da gospodarski subjekt ima iskustvo i tehničke resurse potrebne za izvršenje ugovora o javnoj nabavi.

Ispunjavanje propisanih minimalnih razina tehničke i stručne sposobnosti traži se kako bi gospodarski subjekt dokazao da ima dovoljnu razinu iskustva na izvođenju radova istih ili sličnih predmetu nabave čime naručitelj osigurava kvalitetnog izvođača za realizaciju ovog predmeta javne nabave, uz istovremeno postizanje više razine tržišnog natjecanja.

### Potrebno iskustvo gospodarskog subjekta za izvršenje ugovora

Gospodarski subjekt mora dokazati da je u godini u kojoj je započeo postupak javne nabave (2022.) i tijekom pet godina koje prethode toj godini (2017. – 2021.) uredno izvršio radove iste ili slične predmetu nabave što dokazuje **jednom potvrdom** druge ugovorne strane o urednom izvođenju i ishodu radova istih ili sličnih predmetu nabave čiji iznos mora biti najmanje u visini od 25.000.000,00 kn **bez PDV-a**.

Pod istim ili sličnim radovima kao što je predmet nabave naručitelj podrazumijeva izvođenje radova građenja ili rekonstrukcije zgrada javne i društvene namjene, izvođenje radova građenja ili rekonstrukcije zgrade javne namjene ili rekonstrukcija nestambenih zgrada – hotela i trgovačkih centara.

Sukladno članku 3. Zakona o prostornom uređenju („Narodne novine“ br. 153/13, 65/17, 114/18, 39/19, 98/19) građevine javne i društvene namjene su građevine namijenjene obavljanju djelatnosti u području društvenih djelatnosti (odgoja, obrazovanja, prosvjete, znanosti, kulture, sporta, zdravstva i socijalne skrbi), pravnih osoba s javnim ovlastima i udruga građana i vjerskih zajednica.

Sukladno članku 3. Zakona o gradnji („Narodne novine“ br. 153/13, 20/17, 39/19, 125/19) zgrada javne namjene je zgrada ili dio zgrade koju koristi tijelo javne vlasti za obavljanje svojih poslova, zgrada ili dio zgrade za stanovanje zajednice te zgrada ili dio zgrade koja nije stambena u kojoj boravi više ljudi ili u kojoj se pruža usluga većem broju ljudi.

* + 1. **Popis tehničkih stručnjaka potrebnih za izvršenje ugovora te njihove minimalne obrazovne i stručne kvalifikacije**

Gospodarski subjekt mora dokazati da za izvršavanje ugovora za predmet nabave raspolaže minimalno s 3 tehnička stručnjaka, neovisno o tome pripadaju li izravno gospodarskom subjektu, i to:

1. Stručnjak I. – inženjer **građevinske** ili **arhitektonske** struke,
2. Stručnjak II. – inženjer **elektrotehničke** struke,
3. Stručnjak III. – inženjer **strojarske** struke.

Jedan od navedenih stručnjaka mora ispunjavati uvjete za inženjera gradilišta, a druga dva nominirana stručnjaka uvjete za ovlaštenog voditelja radova, sukladno Zakonu o poslovima i djelatnostima prostornog uređenja i gradnje („Narodne novine“ br. 78/15, 118/18, 110/19), odnosno sukladno pravu države državljanstva odnosno prema propisima zemlje u kojoj ima poslovni nastan.

Iskustvo stručnjaka nominiranog za inženjera gradilišta ocjenjivati će se kao jedan od kriterija za odabir ekonomski najpovoljnije ponude.

U slučaju da tijekom izvršenja ugovora odabrani ponuditelj predloži zamjenu nominiranih stručnjaka, isto mora prethodno odobriti naručitelj. Naručitelj će prihvatiti zamjenu samo ako predloženi novi stručnjak ispunjava minimalne uvjete tražene DoN. Ponuditelj mora uz zahtjev za zamjenom stručnjaka dostaviti i sve tražene dokaze.

Zamjenu stručnjaka imenovanog na poziciji inženjera gradilišta, a čije je iskustvo ocjenjivano kao jedan od kriterija za odabir ekonomski najpovoljnije ponude, naručitelj će odobriti samo u slučaju da predloženi novi stručnjak ima minimalno specifično iskustvo (reference) kao i stručnjak kojeg zamjenjuje.

* 1. **Uvjeti sposobnosti u slučaju zajednice gospodarskih subjekata**

U slučaju zajednice gospodarskih subjekata **svaki pojedini član zajednice gospodarskih subjekata pojedinačno** dokazuje da nije u jednoj od situacija zbog koje se gospodarski subjekt isključuje iz postupka javne nabave sukladno poglavlju III. ove DoN (osnove za isključenje gospodarskog subjekta) i da ispunjava traženi kriterij za odabir gospodarskog subjekta iz točke 4.1 ove DoN (sposobnost za obavljanje profesionalne djelatnosti).

Ostale kriterije sposobnosti iz točke IV ove DoN zajednica gospodarskih subjekata dokazuje kumulativno. U slučaju da ponudu podnosi zajednica ponuditelja, dostavlja se zaseban eESPD u kojem su utvrđeni podaci traženi na temelju poglavlja III. i IV. ove DoN **za svaki gospodarski subjekt** koji sudjeluje u postupku.

* 1. **Oslanjanje na sposobnosti drugih gospodarskih subjekata**

Sukladno članku 273. ZJN 2016 gospodarski subjekt može se u postupku javne nabave radi dokazivanja tehničke i stručne sposobnosti iz ove točke osloniti na sposobnost drugih subjekata, bez obzira na pravnu prirodu njihova međusobnog odnosa.

Ukoliko se gospodarski subjekt oslanja na sposobnost drugih subjekata radi dokazivanja ispunjavanja kriterija koji su vezani uz obrazovne i stručne kvalifikacije iz članka 268. stavka 1. točke 8. ZJN 2016 ili uz relevantno stručno iskustvo, ti subjekti moraju i izvoditi radove ili pružati usluge za koje se ta sposobnost traži.

Temeljem članka 274. ZJN 2016 ako se gospodarski subjekt oslanja na sposobnost drugih subjekata, mora dokazati javnom naručitelju da će imati na raspolaganju potrebne resurse za izvršenje ugovora, primjerice prihvaćanjem obveze drugih subjekata da će te resurse staviti na raspolaganje gospodarskom subjektu.

Po sklapanju ugovora o javnoj nabavi, naručitelj će od ponuditelja koji je dostavio ekonomski najpovoljniju ponudu, u slučaju da se oslanja na sposobnost drugih gospodarskih subjekta zatražiti da dostavi ***Izjavu o stavljanju resursa na raspolaganje*** ili ***Ugovor/Sporazum o poslovnoj suradnji*** za izvršenje predmeta nabave koji mora minimalno sadržavati:

* naziv i sjedište gospodarskog subjekta koji ustupa resurse,
* naziv i sjedište ponuditelja kojem ustupa resurse,
* jasno i nedvosmisleno navedene resurse koje stavlja na raspolaganje te način na koji se stavljaju na raspolaganje u svrhu izvršenja ugovora,
* potpis ovlaštene osobe gospodarskog subjekta koji stavlja resurse na raspolaganje.

Dodatno, u slučaju da se ponuditelj oslanja na sposobnost drugih subjekta radi ispunjenja uvjeta iz točke 4.2.2 ove DoN, osim gore navedene Izjave o stavljanju resursa na raspolaganje (ukoliko je riječ o resursu zaposlenom kod drugog gospodarskog subjekta), traženi stručnjaci (fizičke osobe) mogu s ponuditeljem imati i drugi oblik poslovnog odnosa (npr. ugovor o dopunskom radu, ugovor o djelu ili sl.), iako stručnjak nije zaposlenik ponuditelja, može predstavljati resurs kojim raspolaže za izvršenje određenog ugovora o javnoj nabavi.

U slučaju dostave jednog od navedenih oblika dokaza, ne dostavlja se eESPD obrazac za tog stručnjaka kao fizičku osobu. Napominje se da je fizička osoba koja je sklopila takav ugovor, a koja je eventualno zaposlena kod drugog poslodavca, sama odgovorna za rješavanje svojih odnosa s prvim poslodavcem.

Temeljem članka 275. ZJN 2016 naručitelj je obvezan sukladno pododjeljcima 1. – 3. Odjeljka C poglavlja 4. GLAVE III dijela drugog ZJN 2016 provjeriti ispunjavaju li drugi subjekti na čiju se sposobnost gospodarski subjekt oslanja relevantne kriterije za odabir gospodarskog subjekta te postoje li osnove za njihovo isključenje (obvezne osnove za isključenje iz točke 3.1.1, 3.1.2 te ostale osnove za isključenje iz točke 3.2). Naručitelj može predmetne dokaze zatražiti kao ažurirane popratne dokumente, isti se ne dostavljaju uz eESPD obrazac u sklopu ponude.

Zajednica gospodarskih subjekata može se osloniti na sposobnost članova zajednice ili drugih subjekata pod uvjetima određenim u ovoj točki DoN.

Naručitelj će od gospodarskog subjekta zahtijevati da zamijeni subjekt na čiju se sposobnost oslonio radi dokazivanja kriterija za odabir ako utvrdi da kod tog subjekta postoje osnove za isključenje ili da ne udovoljava relevantnim kriterijima za odabir gospodarskog subjekta.

* 1. **Dokumenti kojima se dokazuje ispunjavanje kriterija za odabir gospodarskog subjekta**

Naručitelj ovim putem naglašava kako su gospodarski subjekti obvezni prilikom podnošenja ponude ispuniti i dostaviti eESPD obrazac sukladno uputama iz DoN. Dokumenti koji su navedeni u nastavku ove točke nisu obvezni za dostavu uz ponudu.

Sukladno članku 263. stavak 1) ZJN 2016 u postupcima javne nabave male vrijednosti naručitelj može, od ponuditelja koji je podnio ekonomski najpovoljniju ponudu zatražiti da u primjerenom roku, ne kraćem od 5 dana, od dana slanja zahtjeva naručitelja, putem EOJN RH dostavi ažurirane popratne dokumente kojima dokazuje da ispunjava kriterije za odabir gospodarskog subjekta kako je traženo DoN.

Ažurirane popratne dokumente ponuditelj može dostaviti u neovjerenoj preslici. Neovjerenom preslikom smatra se i neovjereni ispis elektroničke isprave. Sukladno stavku 3) istog članka ZJN 2016 ako ponuditelj koji je podnio ekonomski najpovoljniju ponudu ne dostavi ažurne popratne dokumente u ostavljenom roku ili njima ne dokaže da ispunjava uvjete iz članka 260. stavka 1. točaka 1. – 3. ZJN 2016, javni naručitelj obvezan je odbiti ponudu tog ponuditelja, te pozvati ponuditelja koji je podnio sljedeću najpovoljniju ponudu ili poništiti postupak javne nabave, ako postoje razlozi za poništenje.

Način dokazivanja ispunjavanja kriterija za odabir gospodarskog subjekta:

|  |  |  |
| --- | --- | --- |
| **Vrsta sposobnosti** | **Točka dokumentacije** | **Traženi dokaz** |
| **Sposobnost za obavljanje profesionalne djelatnosti**  | 4.1 | **Odgovarajući izvadak** iz sudskog, obrtnog, strukovnog ili drugog odgovarajućeg registra u državi članici njegovog poslovnog nastana. |
| **Tehnička i stručna sposobnost** | 4.2.1 | 1. **Popis radova** kao što je predmet nabave izvršenih u godini u kojoj je započeo postupak javne nabave (2022) i tijekom pet godine koje prethode toj godini (2017-2021). *Popis sadržava ili mu se prilaže potvrda druge ugovorne strane o urednom izvođenju i ishodu najvažnijih radova.*
2. **Potvrda druge ugovorne strane** o urednom izvođenju i ishodu radova treba sadržavati:
* točno određeni naziv druge ugovorne strane (naručitelja),
* naziv i sjedište izvođača radova (gospodarski subjekt ili gospodarski subjekti ukoliko se radi o zajednici gospodarskih subjekata),
* predmet/vrsta radova – namjena zgrade,
* vrijednost izvedenih radova (bez PDV-a),
* datum izvršenja radova,
* navod o urednom izvođenju i ishodu najvažniji radova, te
* puno ime i prezime, te ovjera investitora (druge ugovorne strane) s kontakt podacima u slučaju potrebe provjere dostavljenih potvrda.
 |
| Vrijednost izvedenih radova mogu biti izražene i u valuti različitoj od HRK. U tom slučaju, naručitelj će prilikom računanja protuvrijednosti za valutu koja je predmet konverzije u HRK koristiti srednji tečaj Hrvatske narodne banke koji je u primjeni na dan slanja na objavu ove DoN. U slučaju da valuta koja je predmet konverzije ne kotira na deviznom tržištu u RH, naručitelj će prilikom računanja protuvrijednosti koristiti tečaj prema *listi Izračunatih tečajnih valuta koje ne kotiraju na deviznom tržištu u RH* – Hrvatske narodne banke koja je u primjeni za mjesec svibanj 2022[[4]](#footnote-4) |
| 4.2.2 | 1. Potvrda o upisu u imenik inženjera gradilišta/voditelja radova odgovarajuće struke;

**ili**1. Potvrda o upisu u imenik stranih inženjera gradilišta/voditelja radova odgovarajuće struke;

**ili**1. Potvrda hrvatske komore arhitekata/inženjera odgovarajuće struke, za povremeno ili privremeno obavljanje poslova inženjera gradilišta/voditelja radova;

**ili**1. Važeće ovlaštenje za inženjera gradilišta/voditelja radova odgovarajuće struke, u svojstvu odgovorne osobe u državi iz koje dolazi;

iIzjava kojom potvrđuje da će, ukoliko njegova ponuda bude odabrana kao ekonomski najpovoljnija, nakon potpisivanja ugovora o javnoj nabavi u primjerenom roku koji će biti ostavljen, dostaviti Potvrdu nadležne komore vezano uz ispunjavanje propisanih uvjeta za obavljanje poslova i djelatnosti građenja sukladno relevantnim člancima Zakona o poslovima i djelatnostima prostornog uređenja i gradnje („Narodne novine“ br. 78/15, 118/18, 110/19); **ili**1. Izjava kojom potvrđuje da u državi svoga sjedišta ne mora posjedovati traženo ovlaštenje za obavljanje poslova inženjera gradilišta/voditelja radova, te da će, ukoliko njegova ponuda bude odabrana kao ekonomski najpovoljnija, nakon potpisivanja ugovora o javnoj nabavi dostaviti Potvrdu nadležne hrvatske komore vezano uz ispunjavanje propisanih uvjeta za obavljanje poslova i djelatnosti građenja sukladno relevantnim člancima Zakona o poslovima i djelatnostima prostornog uređenja i gradnje („Narodne novine“ br. 78/15, 118/18, 110/19).

U slučaju iz točke d) i e) ukoliko odabrani ponuditelj ne dostavi u ostavljenom primjerenom roku Potvrde nadležne komore kako se u Izjavi obvezao, naručitelj će smatrati kako je ugovor ništetan te će naplatiti jamstvo za uredno ispunjenje ugovora, odnosno jamstvo za ozbiljnost ponude ukoliko navedeno jamstvo nije dostavljeno; te postupiti sukladno članku 307. ZJN 2016.  |

# EUROPSKA JEDINSTVENA DOKUMENTACIJA O NABAVI – eESPD

* 1. **ESPD - uvodne napomene**

U cilju dokazivanja da ponuditelj nije u jednoj od situacija zbog koje se isključuje iz ovog postupka javne nabave, te u cilju dokazivanja ispunjavanja traženih kriterija za kvalitativni odabir gospodarskog subjekta, Ponuditelj obvezno u svojoj ponudi, kao njen sastavni dio prilaže popunjenu Europsku jedinstvenu dokumentaciju o nabavi (European Single Procurement Document – dalje u tekstu: ESPD). Sukladno članku 261. ZJN 2016 ESPD se dostavlja isključivo u elektronskom obliku.

ESPD je ažurirana formalna izjava gospodarskog subjekta, koja služi kao preliminarni dokaz umjesto potvrda koje izdaju tijela javne vlasti ili treće strane, a kojima se potvrđuje da taj gospodarski subjekt:

* nije u jednoj od situacija zbog koje se gospodarski subjekt isključuje ili može isključiti iz postupka javne nabave (osnove za isključenje)
* ispunjava tražene kriterije za odabir gospodarskog subjekta.

U eESPD-u se navode izdavatelji popratnih dokumenata te ona sadržava izjavu da će gospodarski subjekti moći, na zahtjev i bez odgode iste i dostaviti naručitelju.

Ako Naručitelj može dobiti popratne dokumente izravno, pristupanjem bazi podataka, gospodarski subjekt u eESPD navodi podatke koji su potrebni u tu svrhu, npr. internetska adresa baze podataka, svi identifikacijski podaci i izjava o pristanku, ako je potrebno.

Naručitelj može u bilo kojem trenutku tijekom postupka javne nabave, ako je to potrebno za pravilno provođenje postupka, provjeriti informacije navedene u eESPD-u kod nadležnog tijela za vođenje službene evidencije o tim podacima sukladno posebnom propisu i zatražiti izdavanje potvrde o tome, uvidom u popratne dokumente ili dokaze koje već posjeduje, ili izravnim pristupom elektroničkim sredstvima komunikacije besplatnoj nacionalnoj bazi podataka na hrvatskom jeziku. Ako se ne može obaviti provjera ili ishoditi potvrda sukladno gore navedenom stavku, naručitelj može zahtijevati od gospodarskog subjekta da u primjerenom roku ne kraćem od pet (5) dana dostavi sve ili dio popratnih dokumenata ili dokaza.

NAPOMENA:

**U samoj ponudi ponuditelj mora dostaviti jedan eESPD za sebe, svakog člana zajednice ponuditelja, drugog gospodarskog subjekta na čiju se sposobnost oslanja (pojedinačno za svakog gospodarskog subjekta), odnosno za svakog podugovaratelja ukoliko će ih imati.**

Sukladno članku 263. ZJN 2016 javni naručitelj **može** prije donošenja odluke o odabiru od ponuditelja koji je podnio ekonomski najpovoljniju ponudu zatražiti da u primjerenom roku, ne kraćem od pet (5) dana, dostavi ažurirane popratne dokumente, osim ako već ne posjeduje te dokumente.

Naručitelj može ukoliko za to postoji potreba temeljem članka 293. ZJN 2016 pozvati gospodarske subjekte da nadopune ili objasne zaprimljene dokumente. Ako ponuditelj koji je podnio ekonomski najpovoljniju ponudu ne dostavi ažurirane popratne dokumente u navedenom roku ili njima ne dokaže da ispunjava tražene uvjete naručitelj će ponudu tog ponuditelja odbiti te ponovno rangirati ponude, ne uzimajući u obzir ponudu prvotno odabranog ponuditelja te na temelju kriterija za odabir ponude donijeti novu odluku o odabiru ili, ako za to postoje razlozi poništiti postupak javne nabave.

Naručitelj u slučaju traženja, će dostavu izvornika dokumenata ili dokaza zatražiti putem sustava EOJN RH modul Pojašnjenja/upotpunjavanje elektronički dostavljenih ponuda. Detaljne upute o načinu komunikacije naručitelja i ponuditelja u tijeku pregleda i ocjene ponude putem sustava EOJN RH dostupne su na stranicama Oglasnika, na adresi: <https://eojn.nn.hr/Oglasnik/>. Ažurirane popratne dokumente natjecatelji ili ponuditelji mogu dostaviti u neovjerenoj preslici. Neovjerenom preslikom smatra se i neovjerena preslika elektroničke isprave na papiru.

* 1. **Upute za popunjavanje eESPD obrasca**

Detaljan način i upute o popunjavanju eESPD obrasca dostupni su na internetskim stranicama EOJN RH: <https://help.nn.hr/support/solutions/articles/12000043401--kreiranje-e-espd-odgovora-ponuditelji-natjecatelji>.

Kao preliminaran dokaz ponuditelji za potrebe utvrđivanja okolnosti iz poglavlja IV ove DoN, u ponudi dostavlja ispunjeni eESPD obrazac u dijelu:

|  |  |  |
| --- | --- | --- |
| Dio eESPD | Točka u eESPD-u | Radi dokazivanja iz točke DoN |
| **IV** | A: Sposobnost za obavljanje profesionalne djelatnosti | 1) | 4.1 |
| **IV** | C: Tehnička i stručna sposobnost | 1a) | 4.2.1 |
| **IV** | C: Tehnička i stručna sposobnost | 2) | 4.2.2 |

# PODACI O PONUDI

Ponuda je izjava volje ponuditelja u pisanom obliku da će izvesti radove, isporučiti robu ili pružiti usluge u skladu s uvjetima i zahtjevima iz DoN. Pri izradi ponude ponuditelj se mora pridržavati zahtjeva i uvjeta iz DoN te ne smije mijenjati ni nadopunjavati tekst DoN.

* 1. **Sadržaj i način izrade ponude**
		1. **Sadržaj ponude**

Sukladno članku 7. Pravilnika, Ponuda sadrži:

1. popunjeni ponudbeni list – uključujući uvez ponude generiran od strane EOJN RH,
2. popunjeni troškovnik u excel formatu,
3. popunjeni eESPD obrazac/obrasci sukladno napomeni iz točke 5.1 ove DoN,
4. jamstvo za ozbiljnost ponude, sukladno točki 7.5.1 ove DoN,
5. ostalo što je traženo u dokumentaciji o nabavi:
	1. obrazac kojim ponuditelj dokazuje iskustvo stručnjaka iz točke 6.6.2 (obrazac temeljem kojeg se utvrđuje kriterij za ocjenu ponuda).
		1. **Način izrade ponude**

Ponuditelji kreiraju ponudu u sustavu EOJN RH, ista se dostavlja elektroničkim sredstvima komunikacije.

**Ponuda se izrađuje sukladno članku 280 ZJN 2016, te člancima 8. i 9. Pravilnika**. Detaljan način i upute o ispunjavanju/predaji elektroničke ponude dostupni su na internetskim stranicama EOJN RH: <https://help.nn.hr/support/solutions/articles/12000027807-otvoreni-postupak-elektroni%C4%8Dka-dostava-ponude>.

* 1. **Način dostave (elektroničkim sredstvima komunikacije te sredstvima komunikacije koja nisu elektronička)**

Elektronička dostava ponuda provodi se posredstvom Elektroničkog oglasnika javne nabave Narodnih novina Republike Hrvatske vezujući se na elektroničku objavu poziva na nadmetanje te na elektronički pristup dokumentaciji o nabavi. EOJN RH kriptira ponudu na način da se onemogući uvid u ponudu prije isteka roka za dostavu ponuda.

Preduvjeti za elektroničku dostavu ponude u EOJN RH:

1. Računalo, internetski preglednik i pristup internetu,
2. Besplatna registracija u EOJN RH,[[5]](#footnote-5)
3. Preuzimanje dokumentacije ili stavljanje postupka u favorite.[[6]](#footnote-6)

Dijelove ponude kao što su jamstvo za ozbiljnost ponude, mediji za pohranjivanje podataka i sl. koji ne mogu biti uvezani ponuditelj obilježava nazivom i navodi u ponudi kao dio ponude. Ponuditelji u papirnatom obliku, u roku za dostavu ponuda, **dostavljaju dokumente drugih tijela ili subjekata koji su važeći samo u izvorniku, ako ih elektroničkim sredstvom nije moguće dostaviti u izvorniku, poput traženog jamstva za ozbiljnost ponude**.

U tom slučaju ponuditelj dostavlja dokumente u zatvorenoj omotnici, na kojoj mora biti naznačeno: naziv predmeta nabave i evidencijski broj postupka, s istaknutom napomenom **„dio/dijelovi ponude koji se dostavlja/ju odvojeno**“. Zatvorenu omotnicu ponuditelj, bez obzira na način slanja obvezno mora dostaviti prije isteka roka za dostavu ponuda na adresu naručitelja iz ove DoN.

Ukoliko se dostavljaju dokumenti u papirnatom obliku (katalozi, uzorci i sl.) isti ne moraju imati numerirane stranice niti biti uvezani u cjelinu.

Zatvorenu omotnicu s dijelom/dijelovima ponude ponuditelj predaje preporučenom poštanskom pošiljkom ili neposredno na adresu naručitelja, na kojoj mora biti naznačeno:

* Na prednjoj strani:

**ISTARSKA ŽUPANIJA**

**Flanatička 29, 52100 Pula**

Ev. br. nabave: 9-22-MV

Predmet nabave: Rekonstrukcija i dogradnja KLIK Pula

**„DIO/DIJELOVI PONUDE KOJI SE DOSTAVLJAJU ODVOJENO“**

„NE OTVARAJ“

* Na poleđini:

< Potpuni naziv i adresa Ponuditelja / članova zajednice gospodarskih subjekata >

< OIB/nacionalni identifikacijski broj Ponuditelja / članova zajednice gospodarskih subjekata >

Ukoliko omotnica nije zatvorena, zapečaćena i označena kako je navedeno, naručitelj ne snosi odgovornost u slučaju da se ponuda prerano otvori.

### Dostava odvojenih dijelova ponude

Ukoliko se dio/dijelovi ponude dostavljaju neposredno ista treba biti predana do roka za dostavu ponude na adresu javnog naručitelja Istarska županija, **52100 Pula, Splitska 14**, **u prijemni ured – pisarnica**, u uredovno vrijeme (ponedjeljak, srijeda, petak 08:30 – 11:30 sati i utorak 12:30 – 15:30 sati; četvrtak nije uredovni dan).

Obzirom na epidemiološku situaciju u RH, savjetuje se zainteresiranim gospodarskim subjektima da na vrijeme upute pošiljku obzirom da će u slučaju predaje odvojenih dijelova ponude na dan javnog otvaranja neposredno istu morati dostaviti u **Upravni odjel za financije, Odsjek za javnu nabavu, na adresi Flanatička 29, 52100 Pula.**

Dio/dijelovi ponude mora/ju biti predan/i prije početka javnog otvaranja ponuda (mole se ponuditelji da u slučaju osobne dostave dijela koji se dostavlja odvojeno od elektroničke ponude na dan javnog otvaranja, iste dostave najkasnije 30 minuta prije javnog otvaranja kako bi se stigle odraditi sve radnje sukladno nižoj napomeni).

***NAPOMENA:***

*Ovim putem skrećemo pažnju na* ***epidemiološke mjere*** *koje se provode pri ulasku u prostorije naručitelja. Nošenje maske na licu je obavezno pri ulasku, i za cijelo vrijeme boravka u objektu naručitelja, ovlašteni predstavnici su obvezni predstaviti se na ulazu, nakon čega će im se izmjeriti temperatura te zapisati kontakt podaci. Osobama s povišenom tjelesnom temperaturom* ***≥37°C neće biti omogućen ulaz*** *u objekt naručitelja iz sigurnosnih razloga. Navedena napomena vrijedi sve do trenutka opoziva epidemioloških mjera od strane Ministarstva zdravstva RH, odnosno donošenja takve Odluke od strane Stožera civilne zaštite RH, za sprečavanje širenja zaraze koronavirusom. Opće protuepidemijske mjere i posebne preporuke i upute Hrvatski zavod za javno zdravstvo objavljuje na svojim mrežnim stranicama.*

Ponuditelj samostalno određuje način dostave dijela/dijelova ponude koji se dostavljaju u papirnatom obliku i sam snosi rizik eventualnog gubitka odnosno nepravovremene dostave ponude. Naručitelj će za neposredno dostavljene dijele/dijelove ponude koji se dostavljaju u papirnatom obliku izdati potvrdu o primitku.

**Ponuda se smatra pravodobnom ako elektronička ponuda i svi pripadajući dijelovi ponude koji se dostavljaju u papirnatom obliku i/ili fizičkom obliku (npr. jamstvo za ozbiljnost ponude, uzorci, mediji za pohranjivanje podataka i sl.) pristignu na adresu naručitelja do roka za otvaranje ponuda.**

Dio/dijelovi ponude pristigli nakon isteka roka za dostavu ponuda neće se otvarati, nego će se neotvoreni vratiti gospodarskom subjektu koji ih je dostavio. U slučaju pravodobne dostave dijela/dijelova ponude odvojeno u papirnatom obliku, kao vrijeme dostave ponude uzima se vrijeme zaprimanja ponude putem EOJN RH (elektroničke ponude).

### Izmjena i/ili dopuna ponude i odustajanje od ponude

Do isteka roka za dostavu ponuda ponuditelj može mijenjati svoju ponudu ili od nje odustati, sve sukladno članku 12. Pravilnika. Nakon isteka roka za dostavu ponuda, ponuda se ne može mijenjati ili povući.

* 1. **Minimalni zahtjevi koje varijante ponude trebaju zadovoljiti, ako su dopuštene, te posebni zahtjevi za njihovo podnošenje**

Varijante ponude nisu dopuštene.

* 1. **Način određivanja cijene ponude**

Sukladno članku 13. Pravilnika, ponuditelj iskazuje cijenu ponude u kunama. Cijena ponude piše se brojkama.

Ponuditelj iskazuje jedinične i ukupnu cijenu u kunama (zaokruženo na dvije decimale) za svaku stavku troškovnika na mjestima koja su za to predviđena u troškovniku.

U slučaju da cijena ponude bez poreza na dodanu vrijednost izražena u Troškovniku ne odgovara cijeni ponude bez poreza na dodanu vrijednost izraženoj u ponudbenom listu, vrijedi cijena ponude bez poreza na dodanu vrijednost izražena u Troškovniku.

Ponuđene jedinične cijene nepromjenjive su za cijelo vrijeme ispunjenja ugovornih obveza. Promjena ukupno ugovorene cijene moguća je jedino u skladu s uvjetima predviđenim u točki 8.8.1, odnosno temeljem stvarno izvedenih radova kao što je i opisano u točki 2.3 ove DoN.

U cijenu je uključen sav rad i materijal vezan za organizaciju izvođenja radova na gradilištu: ograde, vrata gradilišta, putevi na gradilištu, uredi, blagovaonice, svlačionice, sanitarije gradilišta, spremišta materijala i alata, telefonski, električni, vodovodni priključci gradilišta kao i cijena korištenja priključaka uključeni su u ugovorenu cijenu. Vodeće je načelo da je za ponuđenu cijenu obvezna potpuna transparentnost i da nema skrivenih troškova u ponudi. Sve troškove koji se pojave izvan deklariranih cijena ponuditelj snosi sam.

### Odredbe vezano uz porez na dodanu vrijednost

* + - 1. **Obveza iskazivanja poreza na dodanu vrijednost (dalje: PDV) u Ponudbenom listu:**

Ukoliko gospodarski subjekt nije u sustavu PDV-a ili je predmet nabave oslobođen PDV-a, u ponudbenom listu, na mjesto predviđeno za upis cijene ponude s PDV-om, upisuje se isti iznos kao što je upisan na mjesto predviđeno za upis cijene ponude bez PDV-a, a mjesto predviđeno za upis PDV-a ostavlja se prazno.

Sukladno čl. 75. stavku 3. točki a) Zakona o porezu na dodanu vrijednost („Narodne novine“ br. 73/13, 148/13, 143/14, 115/16, 106/18, 121/19; Rješenje USRH 99/13, 153/13) određeno je da je porezni obveznik upisan u registar poreznih obveznika u Republici Hrvatskoj obvezan platiti PDV kada mu se obave građevinske usluge kojima se smatraju usluge u vezi s izgradnjom, održavanjem, rekonstrukcijom ili uklanjanjem građevina, uključujući usluge popravka i čišćenja te, što je Pravilnikom o porezu na dodanu vrijednost („Narodne novine“ br. 79/13, 85/13 – ispravak, 160/13, 35/14, 157/14, 130/15, 1/17, 41/17, 128/17, 1/19, 1/20) jasno određeno, koje se usluge smatraju građevinskim uslugama u smislu citiranog članka Zakona o porezu na dodanu vrijednost („Narodne novine“ br. 73/13, 148/13, 143/14, 115/16, 106/18, 121/19; Rješenje USRH 99/13, 153/13) kao i da je u slučaju isporuke dobara i usluga iz istog članka obveznik plaćanja poreza na dodanu vrijednost primatelj usluge.

Važno je naglasiti da je ZJN 2016 posebni propis (lex specialis) koji svojom materijom regulira područje javne nabave, a provedbeni propisi proizašli iz njega reguliraju način provedbe postupaka javne nabave.

Budući da su ZJN 2016 i Pravilnik, kao podzakonski akt, propisi koji se primarno primjenjuju u postupcima javne nabave, sukladno odredbi čl. 7. stavka 2. točke 5.,6.,7., Pravilnika, ponuditelji su u ponudi obvezni izraziti iznos poreza na dodanu vrijednost neovisno o činjenici tko će u konačnici biti obveznik plaćanja tog poreza, sve sukladno rješenju Državne komisije za kontrolu postupaka javne nabave UP/II-034-02/15-01/492 od 14/07/2015, URBROJ 354-01/15-7 od 14. srpnja 2015. godine.

* + - 1. **Usporedba cijene ponude**

Budući da kod naručitelja nisu ostvarene pretpostavke za priznavanje pretporeza, jer nije obveznik PDV-a temeljem članka 294. st) 2. ZJN 2016. obvezan je uspoređivati cijene ponuda s porezom na dodanu vrijednost bez obzira tko će u konačnici platiti PDV.

* 1. **Valuta ponude**

Ponuditelj izražava cijenu ponude u hrvatskim kunama (HRK).

* 1. **Kriterij za odabir ponude**

Temeljem članka 283. ZJN 2016, kriterij za odabir ponude u postupcima javne nabave je **ekonomski najpovoljnija ponuda**. Ekonomski najpovoljnija ponuda smatrati će se ona koja nakon bodovanja ostvari najveći broj bodova, a prethodno je utvrđena prihvatljivom.

U slučaju da su dvije ili više valjanih ponuda jednako rangirane prema kriteriju odabira, naručitelj će sukladno članku 302. stavku 3. ZJN 2016, odabrati ponudu koja je zaprimljena ranije. Za odabir je dovoljna jedna valjana ponuda.

Kriteriji za odabir ekonomski najpovoljnije ponude i njihov relativan značaj:

|  |  |  |  |
| --- | --- | --- | --- |
| **Kriterij** | **Tip** | **Značaj kriterija** | **Maksimalan broj bodova** |
| 1. | Cijena ponude | Financijski | 80% | 80 |
| 2. | Iskustvo stručnjaka – Inženjera gradilišta[[7]](#footnote-7) | Tehnički | 20% | 20 |
|  | **Maksimalan broj bodova** | **100%** | **100** |

* + 1. **Cijena ponude**

Naručitelj kao jedan od pondera određuje cijenu ponude. Cijena ponude određuje se sukladno točci 6.4 ove DoN.

**Bodovanje – cijena ponude:**

**Maksimalni broj bodova koji ponuditelj može dobiti prema ovom kriteriju je 80.**

Onaj ponuditelj koji dostavi ponudu sa najnižom cijenom dobit će maksimalni broj bodova.

Bodovna vrijednost prema ovom kriteriju izračunava se prema slijedećoj formuli:

$$BCP=\frac{80×NC}{CP}$$

BCP – broj bodova ocjenjivane ponude po kriteriju *Cijena ponude*

NC – najniža cijena

CP – cijena ocjenjivane ponude

* + 1. **Iskustvo stručnjaka – inženjera gradilišta**

Naručitelj smatra kako će iskustvo stručnjaka koji će biti angažiran na izvršenju ugovora o javnoj nabavi u svojstvu inženjera gradilišta biti od iznimnog značaja za kvalitetno i uspješno izvršenje ugovora o javnoj nabavi radova, te se sukladno članku 284. stavak 2) ZJN 2016 kao drugi kriterij za odabir ponude ocjenjuje iskustvo predloženog stručnjaka.

**Bodovanje – iskustvo inženjera gradilišta:**

**Maksimalan broj bodova koji ponuditelj može ostvariti prema ovom kriteriju je 20.**

Ponuditelj koji dokaže kako je imenovana osoba u ulozi inženjera gradilišta, uredno izvršio veći broj ugovora, dodijelit će mu se bodovi sukladno sljedećoj tablici:

|  |  |  |
| --- | --- | --- |
| **Kriterij** | **Broj završenih zgrada** | **Bodovi****BIS\*[[8]](#footnote-8)** |
| **Iskustvo inženjera gradilišta**Da bi se bodovalo iskustvo na realiziranim zgradama, radovi moraju biti vrijednosti ≥20.000.000,00 kn[[9]](#footnote-9) (bez PDV-a) na kojima je stručnjak sudjelovao kao inženjer gradilišta, glavni inženjer gradilišta ili voditelj građevinskih radova.Pod realiziranim zgradama podrazumijeva se izvođenje radova građenja/rekonstrukcije zgrada javne i društvene namjene, te građenje/rekonstrukcija zgrada javne namjene te građenje/rekonstrukcija nestambenih zgrada – hotela i trgovačkih centara.  | 0  | 0 |
| 1 | 1 |
| 2 | 3 |
| 3 | 7 |
| 4 | 13 |
| 5 i više | 20 |

\*BIS – broj bodova ocjenjivane ponude po kriteriju *Iskustvo stručnjaka.*

Iskustvo imenovanog stručnjaka u sklopu evaluacije kriterija ekonomski najpovoljnije ponude bodovati će se na temelju obrasca koji čini **Prilog br. 1, Obrazac br. 1** ove DoN, u kojem stručnjak navodi:

* zgrade na kojima je, u okviru zadaće svoje struke tijekom građenja/rekonstrukcije zgrade javne i društvene namjene, građenja/rekonstrukcije zgrada javne namjene ili nestambenih zgrada – hotela i trgovačkih centara imenovan inženjerom gradilišta,
* namjenu i lokaciju zgrade te investicijsku vrijednost zgrade,
* naziv naručitelja i podatke o kontakt osobi naručitelja (ime i prezime, broj telefona, e-mail) putem koje se mogu provjeriti podaci o zgradi te datumu završetka radova.

Iskustvo se može dokazivati i životopisom koji se obavezno dostavlja u ponudi, a može se dati na obrascu koji se nalazi u Prilogu br. 2, Obrazac br. 1. ove DoN ili u drugom obliku, ali mora sadržavati sve tražene podatke.

Osim navedenog načina dokazivanja, naručitelj će prihvatiti i sljedeće dokumente:

1. Pisane Izjave izvođača o izvedenim radovima i uvjetima održavanja građevine (prema Pravilniku o sadržaju pisane izjave izvođača o izvedenim radovima i uvjetima održavanja građevine „Narodne novine“ br. 43/14) na istoj ili sličnoj zgradi sukladno predmetu nabave zajedno s imenovanjem za inženjera gradilišta. Ukoliko izjava ne sadrži informacije o vrijednosti izvedenih radova, Izjavu je potrebno dopuniti dodatnim opisom/izjavom s istaknutom vrijednošću izvedenih radova; ili
2. Zapisnik s tehničkog pregleda zgrade iste ili slične sukladno predmetu nabave zajedno s imenovanjem za inženjera gradilišta.
	* 1. **Ukupna ocjena ponude**

Maksimalan broj bodova koji se može dodijeliti ponudi je 100. Najpovoljniji je onaj ponuditelj koji će ostvariti ukupno najveći broj bodova prema navedenim kriterijima.

Ukupna ocjena ponude koja se ocjenjuje po kriteriju ekonomski najpovoljnije ponude temelji se na zbroju svih bodova svakog pojedinog kriterija i računa se prema sljedećoj formuli:

$$UB=BCP+BIS$$

UB – ukupno ostvareni broj bodova

BCP – broj bodova ocjenjivane ponude po kriteriju *Cijena ponude*

BIS – broj bodova ocjenjivane ponude po kriteriju *Iskustvo stručnjaka.*

* 1. **Jezik i pismo ponude**

Ponuda se zajedno s pripadajućom dokumentacijom izrađuje **na hrvatskom jeziku i latiničnom pismu**. Sva ostala dokumentacija koja se prilaže uz ponudu mora također biti na hrvatskom jeziku.

Naručitelj se u ovoj DoN, kao i ponuditelji mogu koristiti pojedinim izrazima koji se smatraju internacionalizmima. Internacionalizam ima međunarodnu i višejezičnu primjenu odnosno izraz koji se uvriježio u hrvatskom jeziku kao posuđenica.

U slučaju dostavljanja ponude ili dijela ponude na nekom drugom jeziku osim hrvatskog jezika – ponuditelj je dužan dostaviti u ponudi, uz tekst na drugom jeziku, i prijevod na hrvatskom jeziku. Prijevod ne mora biti osiguran od strane ovlaštenog sudskog tumača.

Ako dostavljeni prijevod (koji nije ovjeren) ostavlja dvojbe i nejasnoće koje onemogućavaju naručitelja da donese nedvojbenu odluku o nekoj odlučnoj činjenici, naručitelj može, primjenom odredbe čl. 263. st. 2. ZJN 2016 u svrhu objašnjenja i nadopune, zatražiti i dostavu ovjerenog prijevoda u odnosu na zaprimljene dokaze.

* 1. **Rok valjanosti ponude**

Rok valjanosti ponude mora biti najmanje 3 (tri) mjeseca od isteka roka za dostavu ponuda. Na zahtjev naručitelja, ponuditelj može produžiti rok valjanosti svoje ponude.

Ako tijekom postupka javne nabave istekne rok valjanosti ponude i jamstva za ozbiljnost ponude, Naručitelj je obvezan prije odabir zatražiti produženje roka valjanosti ponude i jamstva od ponuditelja koji je podnio ekonomski najpovoljniju ponudu u primjerenom roku ne kraćem od 5 dana.

* 1. **Navod vezano uz ponudu koja je dostavljena elektroničkim sredstvima komunikacije**

Smatra se da ponuda dostavljena elektroničkim sredstvima komunikacije putem EOJN RH obvezuje ponuditelja u roku valjanosti ponude neovisno o tome je li potpisana ili nije te naručitelj ne smije odbiti takvu ponudu samo iz tog razloga.

# OSTALE ODREDBE

* 1. **Podaci o terminu obilaska lokacije ili neposrednog pregleda dokumenata koji potkrepljuju dokumentaciju o nabavi**

Gospodarski subjekti mogu obići mjesto (lokaciju) na kojoj će se izvršavati radovi koji su predmet ovog postupka javne nabave. Preporuka je naručitelja da gospodarski subjekti isto i učine kako bi se pobliže upoznali s uvjetima i okolnostima budućeg gradilišta i pripadajuće okolice, što će im u konačnici olakšati izradu ponude. U slučaju bilo kakvih naknadnih primjedbi iz razloga nepoznavanja uvjeta na terenu, iste se ponuditeljima neće uvažiti.

Posjet lokaciji (postojećem objektu škole i budućem gradilištu) gospodarski subjekti vrše o vlastitom trošku. Zainteresiranim će se gospodarskim subjektima na njihov zahtjev omogućiti uvid lokacije na kojoj će se izvoditi radovi uz prethodni dogovor termina uvida s kontakt osobom: ravnateljica gđa Orhideja Petković, mob: 098/195-2325; email: ravnateljica.lipa@gmail.com.

Kompletnu projektnu dokumentaciju naručitelj je prilikom provedbe istraživanja tržišta objavio na internetskim stranicama Istarske županije, URL: <https://www.istra-istria.hr/hr/javna-nabava/prethodna-savjetovanja-sa-zainteresiranim-gospodarskim-subjektima/>.

* 1. **Norme osiguranja kvalitete ili norme upravljanja okolišem**

Norme osiguranja kvalitete nisu tražene.

* 1. **Odredbe koje se odnose na zajednicu gospodarskih subjekata (ponuditelja ili natjecatelja)**

Više gospodarskih subjekata može se udružiti i dostaviti zajedničku ponudu, neovisno o uređenju njihova međusobnog odnosa. Ukoliko se dva ili više gospodarskih subjekata udruže radi podnošenja zajedničke ponude, u ponudi se obavezno navodi da se radi o ponudi zajednice gospodarskih subjekata. Ponuda zajednice gospodarskih subjekata mora sadržavati podatke o svakom članu zajednice, kako je određeno obrascem Elektroničkog oglasnika javne nabave, uz obveznu naznaku člana zajednice koji je ovlašten za komunikaciju s naručiteljem.

Ukoliko zajednica gospodarskih subjekata bude odabrana za sklapanje ugovora o javnoj nabavi, obvezna je javnom naručitelju dostaviti pravni akt kojim uređuje svoje međusobne odnose – primjerice: međusobni sporazum, ugovor o poslovnoj suradnji ili slično, najkasnije do dana sklapanja ugovora o javnoj nabavi. Navedenim pravnim aktom mora biti definiran odnos između članova zajednice ponuditelja, kao npr. dostava jamstva za uredno ispunjenje ugovora, dijelovi ugovora koje će izvršavati svaki član zajednice, obveze svakog člana zajednice u ispunjenju ugovora o javnoj nabavi, obavještavanje naručitelja o promjenama vezanim uz potpisnike ugovora o javnoj nabavi, način odvijanja komunikacije, način sklapanja ugovora i potpisnik ugovora, izdavanje jamstva na temelju ugovora, komunikacija vezana uz izvršenje ugovora, izdavanje i plaćanje računa, potpisivanje primopredajnog zapisnika i ostala pitanja.

U ponudi mora biti navedeno koji će dio ugovora (predmet, količina, vrijednost i postotni dio) izvršavati pojedini član zajednice gospodarskih subjekata.

Naručitelj neposredno plaća svakom članu zajednice gospodarskih subjekata za onaj dio ugovora koji je izvršio, ako zajednica ne odredi drugačije.

U slučaju zajednice gospodarskih subjekata svi članovi zajednice gospodarskih subjekata moraju dostaviti zaseban eESPD i pojedinačno dokazati da:

* nije u jednoj od situacija zbog koje se gospodarski subjekt isključuje iz postupka javne nabave, sukladno točki 3.1 ove DoN,
* ima sposobnost za obavljanje profesionalne djelatnosti sukladno točki 4.1 ove DoN; te skupno (zajednički) dokazati da
* ispunjavaju tražene kriterije za kvalitativni odabir gospodarskog subjekta (dokaze sposobnosti) iz točke 4.2 ove DoN.
	1. **Odredbe koje se odnose na podugovaratelje**

Podugovaratelj je gospodarski subjekt koji za ugovaratelja isporučuje robu, pruža usluge ili izvodi radove koji su neposredno povezani s predmetom nabave.

Naručitelj ne smije zahtijevati od gospodarskih subjekata da dio ugovora o javnoj nabavi daju u podugovor ili da angažiraju određene podugovaratelje niti ih u tome ograničavati, osim ako posebnim propisom ili međunarodnim sporazumom nije drukčije određeno.

Ponuditelj koji namjerava dati dio ugovora o javnoj nabavi u podugovor obvezan je u ponudi:

1. navesti koji dio ugovora namjerava dati u podugovor (predmet ili količina, vrijednost ili postotni udio),
2. navesti podatke o podugovarateljima (naziv ili tvrtka, sjedište, OIB ili nacionalni identifikacijski broj, broj računa, zakonski zastupnici podugovaratelja),
3. dostaviti eESPD za svakog podugovaratelja.

Ako ponuditelj dio ugovora o javnoj nabavi daje u podugovor podaci o podugovarateljima će biti navedeni u ugovoru o javnoj nabavi (točke a) i b) ove točke).

Ponuditelj je obvezan za svakog podugovaratelja dokazati da ne postoji razlog za isključenje iz točke 3.1 i 3.2 DoN. Ukoliko naručitelj utvrdi da postoji osnova za isključenje podugovaratelja, obvezan je od gospodarskog subjekta zatražiti zamjenu tog podugovaratelja u primjernom roku, ne kraćem od 5 dana, računajući od dana slanja zahtjeva naručitelja putem EOJN RH.

Ako se dio ugovora o javnoj nabavi daje u podugovor, tada za dio ugovora koji je isti izvršio, **naručitelj neposredno plaća podugovaratelju** (osim ako ugovaratelj dokaže da su obveze prema podugovaratelju za taj dio ugovora već podmirene). Ugovaratelj mora svom računu ili situaciji priložiti račune ili situacije svojih podugovaratelja koje je prethodno potvrdio. Ugovaratelj mora svom računu ili situaciji priložiti račune ili situacije svojih podugovaratelja koje je prethodno potvrdio.

Ugovaratelj može tijekom izvršenja ugovora o javnoj nabavi od naručitelja zahtijevati:

1. promjenu podugovaratelja za onaj dio ugovora o javnoj nabavi koji je prethodno dao u podugovor,
2. uvođenje jednog ili više novih podugovaratelja čiji ukupni udio ne smije prijeći 30% vrijednosti ugovora o javnoj nabavi bez poreza na dodanu vrijednost, neovisno o tome je li prethodno dao dio ugovora o javnoj nabavi u podugovor ili nije,
3. preuzimanje izvršenja dijela ugovora o javnoj nabavi koji je prethodno dao u podugovor.

Uz zahtjev za promjenom podugovaratelja, ugovaratelj naručitelju dostavlja podatke i dokumente za novog podugovaratelju i eESPD za podugovaratelja.

Naručitelj ne smije odobriti zahtjev ugovaratelja:

1. u slučaju zahtjeva za promjenom podugovaratelja za onaj dio ugovora koji je prethodno dao u podugovor i u slučaju zahtjeva za uvođenje jednog ili više novih podugovaratelja čiji ukupni udio ne smije prijeći 30% vrijednosti ugovora o javnoj nabavi bez PDV-a, neovisno o tome je li prethodno dao dio ugovora o javnoj nabavi u podugovor ili ne, ako se ugovaratelj u postupku javne nabave radi dokazivanja ispunjenja kriterija za odabir gospodarskog subjekta oslonio na sposobnost podugovaratelja kojeg sada mijenja, a novi podugovaratelj ne ispunjava iste uvjete, ili postoje osnove za isključenje,
2. u slučaju preuzimanja izvršenja dijela ugovora o javnoj nabavi koji je prethodno dao u podugovor, ako se ugovaratelj u postupku javne nabave radi dokazivanja ispunjenja kriterija za odabir gospodarskog subjekta oslonio na sposobnost podugovaratelja za izvršenje tog dijela, a ugovaratelj samostalno ne posjeduje takvu sposobnost, ili ako je taj dio ugovora već izvršen.

Sudjelovanje podugovaratelja ne utječe na odgovornost ugovaratelja za izvršenje ugovora o javnoj nabavi.

* 1. **Vrsta sredstvo i uvjeti jamstva**

Sukladno članku 214. stavku 4. ZJN 2016, neovisno o sredstvu jamstva koje je javni naručitelj odredio gospodarski subjekt može dati novčani polog u traženom iznosu.

U slučaju dostave ponude od strane zajednice ponuditelja, sva jamstva koja se dostavljaju sukladno točkama 7.5.2, 7.5.3 i 7.5.4, moraju se razmjerno odnositi na pojedinačne članove zajednice ponuditelja, za onaj dio ugovora za koji je taj član zadužen. Kumulativne vrijednosti jamstava naručitelj je specifično odredio sukladno traženim jamstvima iz nižih točki.

Opcije ponuditelja:

1. dostaviti jamstva koja glase na sve članove zajednice bilo izrijekom bilo na zajednicu predvođenu voditeljem zajednice, na način da iz teksta jamstva jasno proizlazi o kojoj se ponudi radi i za koji se postupak nabave ona dostavlja, odnosno samo jamstvo, a ne samo na jednog člana zajednice ponuditelja. Jamstvo mora sadržavati navod o tome da je riječ o zajednici gospodarskih subjekata.
2. da svaki član zajednice gospodarskih subjekata dostavi jamstvo za svoj dio garancije.

Ponuditelji uplaćuju novčani polog na slijedeći broj računa:

|  |  |
| --- | --- |
| **IBAN:** | HR7423400091800018003 |
| **POZIV NA BROJ:** | 7374 - (OIB ponuditelja) - 09 |
| **MODEL:** | HR68 |
| **SVRHA:** | Vrsta jamstva (jamstvo za - ozbiljnost ponude/uredno izvršenje ugovora/otklanjanje nedostataka – Rekonstrukcija i dogradnja KLIK Pula) |
| **EV. BR. NABAVE:** | 9-22-MV |

Novčani polog mora biti evidentiran na računu Naručitelja u trenutku isteka roka za dostavu ponuda.

**Odredbe navedene uvodnim djelom ove točke 7.5. primjenjuju se i na sve vrste jamstva koja su tražena tijekom provedbe ugovora.**

### Jamstvo za ozbiljnost ponude

Naručitelj zahtjeva od ponuditelja dostavu jamstva za ozbiljnost ponude u apsolutnom iznosu od **800.000,00 kn**.

Jamstvo se može dostaviti u obliku:

* zadužnice,
* bjanko zadužnice,
* bankarske garancije,
* novčanog pologa na račun Naručitelja.[[10]](#footnote-10)

Jamstvo se može izdati u eurima (EUR), pri čemu iznos u eurima mora u svojoj protuvrijednosti odgovarati iznosu propisanom u kunama, preračunatom prema srednjem tečaju Hrvatske narodne banke na dan slanja poziva za nadmetanje.

Jamstvo za ozbiljnost ponude dostavlja se **u izvorniku, odvojeno od elektroničke ponude, u papirnatom obliku**, u skladu s točkom 6.2.1 ove DoN (Dostava dijela/dijelova ponude u zatvorenoj omotnici). Izvornik se dostavlja u zatvorenoj plastičnoj foliji i čini sastavni dio dijela ponude dostavljene u papirnatom obliku. Jamstvo ne smije biti ni na koji način oštećeno (bušenjem, klamanjem i sl.), a što se ne odnosi na uvezivanje od strane javnog bilježnika ili ovlaštenog sudskog tumača.

Ukoliko ponuditelj kao jamstvo za ozbiljnost ponude uplati novčani polog, dužan je u sklopu svoje ponude dostaviti dokaz o plaćanju na temelju kojeg se može utvrditi da je transakcija izvršena, pri čemu se dokazom smatraju i neovjerene preslike ili ispisi provedenih naloga za plaćanje, uključujući i onih izdanih u elektroničkom obliku. Na temelju dostavljenog dokaza o plaćanju pologa, naručitelj provjerava izvršenje uplate na računu naručitelja.

Jamstvo za ozbiljnost ponude dostavlja se za slučaj:

* odustajanja ponuditelja od svoje ponude u roku njezine valjanosti,
* nedostavljanja ažuriranih popratnih dokumenata sukladno članku 263. ZJN 2016, ukoliko budu traženi,
* neprihvaćanja ispravka računske greške,
* odbijanja potpisivanja ugovora o javnoj nabavi, ili ne potpisivanja ugovora u roku od 30 dana od dana izvršnosti odluke o odabiru,
* nedostavljanja jamstva za uredno ispunjenje ugovora u definiranom roku, ili
* dostave određenih dokaza sukladno navodima iz DoN-a gdje je navedeno kako će ekonomski najpovoljniji ponuditelj biti obvezan naručitelju po sklapanju ugovora dokazati ispunjavanje određenih uvjeta ukoliko jamstvo za uredno ispunjenje ugovora nije dostavljeno.

Za naplatu jamstva za ozbiljnost ponude dovoljno je da se u odnosu na ponuditelja ostvari jedan (bilo koji) od prethodno navedenih uvjeta.

Ako tijekom postupka javne nabave istekne rok valjanosti ponude i jamstva za ozbiljnost ponude, naručitelj je obvezan prije odabira zatražiti produženje roka valjanosti ponude i jamstva od Ponuditelja koji je podnio najpovoljniju ponudu u primjernom roku ne kraćem od 5 dana.

Trajanje jamstva za ozbiljnost ponude mora biti najmanje do isteka roka valjanosti ponude, a gospodarski subjekt može dostaviti jamstvo koje je duže od roka valjanosti ponude. Jamstvo za ozbiljnost ponude biti će vraćeno najkasnije u roku od 10 dana od dana potpisivanja ugovora sukladno članku 217. ZJN 2016, odnosno kada odabrani ponuditelj naručitelju dostavi jamstvo za uredno izvršenje ugovora.

**Ukoliko uz ponudu nije dostavljeno jamstvo za ozbiljnost ponude, ili na računu naručitelja ne bude evidentirana uplata jamstva prije javnog otvaranja ponuda, naručitelj će ponudu odbiti kao nepravilnu jer ista nije sukladna DoN.**

### Jamstvo za uredno ispunjenje ugovora

Odabrani ponuditelj obvezan je nakon sklapanja ugovora o javnoj nabavi, najkasnije u roku od 10 (deset) radnih dana (a prije isteka jamstva za ozbiljnost ponude) od dana potpisa ugovora, dostaviti naručitelju jamstvo za uredno ispunjenje ugovora u iznosu od 10% vrijednosti ugovora bez PDV-a, u obliku:

* bankarske garancije na poziv i s klauzulom „plativo na prvi pisani poziv korisnika garancije“ i „bez prava prigovora“ s rokom važenja sukladno roku izvođenja radova odnosno do dostave jamstva za otklanjanje nedostataka u jamstvenom roku. Mora biti navedeno da je korisnik garancije Istarska županija, Dršćevka 3, 52000 Pazin.

Zamjena bankarske garancije drugim instrumentima osiguranja nije dopuštena osim u slučaju ako se osigura novčani polog u traženom iznosu, na koji ponuditelj nema pravo zaračunavati kamatu.

Ukoliko odabrani ponuditelj ne dostavi Naručitelju jamstvo za uredno ispunjenje ugovora, u roku navedenom u uvodnom dijelu ove točke naručitelj ima pravo pokrenuti postupak naplate jamstva za ozbiljnost ponude ili zadržati novčani polog kojeg je ponuditelj dao kao jamstvo za ozbiljnost ponude. U tom slučaju, ukoliko je ugovor sklopljen isti će se smatrati ništetan a naručitelj je temeljem članka 307. stavak 7) ZJN 2016 obvezan **ponovno rangirati ponude, te izvršiti provjeru** sukladno članku 263. ZJN 2016. **ne uzimajući u obzir** ponudu prvotno odabranog ponuditelja, te na temelju kriterija za odabir ponude donijeti novu odluku o odabiru, ili ako postoje razlozi poništiti postupak javne nabave.

Rok važenja jamstva za uredno ispunjenje ugovora mora biti minimalno 30 dana dulje od roka važenja ugovora, tj. do izvršenja svih ugovorenih isporuka robe, usluga i radova i otklanjanja eventualnih nedostataka iz ugovora.

U slučaju produljenja roka izvođenja radova, ugovaratelj je dužan produljiti trajanje jamstva za uredno ispunjenje ugovora za slučaj povrede ugovornih obveza na razdoblje produljenog trajanja ugovora plus 30 dana. Novo jamstvo odabrani ponuditelj obvezan je dostaviti najkasnije 10 dana prije isteka roka važenja jamstva za uredno ispunjenje ugovora. U slučaju da odabrani ponuditelj ne dostavi novo jamstvo u navedenom roku, naručitelj će naplatiti jamstvo za uredno ispunjenje ugovora, te ima pravo raskinuti ugovor.

U slučaju da odabrani ponuditelj povrijedi ugovorne obveze sukladno nižim točkama a), c) ili d), naručitelj će pisanim putem obavijestiti odabranog ponuditelja o namjeri naplate jamstva za uredno ispunjenje ugovora, te mu u istom pismenu odrediti primjeren rok za uredno ispunjenje ugovornih obveza.

Ukoliko niti nakon u pismenu određenog primjerenog roka odabrani ponuditelj ne postupi i ne postane uredan u ispunjenju ugovornih obveza, naručitelj ima pravo naplatiti jamstvo za uredno ispunjenje Ugovora.

Jamstvo za uredno ispunjenje ugovora naručitelj ima pravo naplatiti u sljedećim slučajevima:

1. sve štete koje Naručitelju nastane nastanu neurednim izvršavanjem ili neizvršenjem ugovornih obveza od strane Izvođača zbog i to u iznosu visine nastale štete sa pripadajućim kamatama,
2. u slučaju raskida Ugovora i to u punom iznosu jamstva,
3. u drugim slučajevima, radi naplate potraživanja koja Naručitelj ima prema Izvođaču u svezi sa ovim Ugovorom do visine iznosa koje Naručitelj potražuje,
4. u slučaju propusta Izvođača da otkloni manje nedostatke utvrđene prilikom preuzimanja radova u određenom roku; u visini procjene vrijednosti nedostataka od strane Nadzornog inženjera,
5. u slučaju neopravdanog propusta Izvođača da dostavi sukladno Ugovoru, jamstvo za otklanjanje nedostataka u jamstvenom roku, u punom iznosu,
6. u slučaju da odabrani ponuditelj do dana uvođenja u posao ne dostavi dokumente o ispunjavanju uvjeta iz točke 7.13 Uvjeti i zahtjevi koji moraju biti ispunjeni sukladno posebnim propisima ili stručnim pravilima,
7. uvijek kada je to predviđeno ostalim odredbama ovog Ugovora.

### Jamstvo za otklanjanje nedostataka u jamstvenom roku

Napominje se da izvođač ima tri različite vrste odgovornosti za nedostatke:

1. nedostatke radova - na tu se odgovornost primjenjuju odredbe čl. 631. i 632. u vezi s čl. 604. do 611. Zakona o obveznim odnosima (''Narodne novine'' br. 35/05, 41/08, 125/11, 78/15, 29/18), (Dalje: ZOO); zakonsko trajanje razdoblja odgovornosti za nedostatke je **2 godine** (čl. 606. st. 2. ZOO),
2. odgovornost za bitne zahtjeve za građevinu i nedostatke zemljišta - iz članka 633. do 636. ZOO; razdoblje odgovornosti za ove nedostatke je **10 godina** od predaje i primitka radova (čl. 633. st. 1 i 2. ZOO),
3. odgovornost po jamstvima za ispravnost prodane stvari (garancija), koje izdaju proizvođači opreme kao zasebne isprave (u daljnjem tekstu: garancije za opremu) iz čl. 423. ZOO – koji mogu biti različitih duljina trajanja, ovisno o politici pojedinog proizvođača.

Jamstveni rok za kvalitetu izvedenih radova računa se od dana uredno izvršene primopredaje radova i potpisa primopredajnog zapisnika, te će ono obuhvatiti i kvalitetu izvedenih radova i ugrađene materijale. Slijedom navedenoga, jamstveni rok za *otklanjanje nedostataka* iznosi 10 godina, za *odgovornost za bitne zahtjeve za građevinu i nedostatke zemljišta*, odnosno u rokovima utvrđenim u točkama 1) i 3) sukladno zakonskom trajanju razdoblja odgovornosti za nedostatke. Ponuditelj je obvezan predati naručitelju sve garancije (jamstvene listove proizvođača) za opremu, uređaje i industrijske proizvode.

Ponuditelj je u roku od 8 dana od izvršene primopredaje radova dostaviti naručitelju jamstvo za otklanjanje nedostataka u jamstvenom roku, **u obliku bankarske garancije** na jamstveni rok od 2 godine. Jamstvo mora biti u iznosu od 10% od vrijednosti ugovora bez poreza na dodanu vrijednost. Točan iznos bankarske garancije odrediti će se neposredno prije primopredaje radova kad će se točno utvrditi u kojim iznosima su izvedeni pojedini radovi. Bankarska garancija mora glasiti na naručitelja.

Odabrani ponuditelj obvezan je u jamstvenom roku bez prava na posebnu naknadu izvršiti otklanjanje svih nedostataka na objektu koji je predmet nabave. Ovo jamstvo naručitelj će aktivirati u slučaju da odabrani ponuditelj u jamstvenom roku ne ispuni svoju obvezu otklanjanja nedostataka koju ima po osnovi jamstva ili s naslova naknade štete.

Neiskorišteno jamstvo će biti vraćeno odabranom ponuditelju po izvršenim obvezama iz ugovora, odnosno po isteku njegova važenja.

### Jamstva o osiguranju za pokriće odgovornosti iz djelatnosti za otklanjanje štete

* + - * 1. **Polica osiguranja objekta u izgradnji**

Odabrani ponuditelj obvezan je prije početka radova o svom trošku zaključiti policu osiguranja gradilišta odnosno svih radova i materijala, opreme koja se ugrađuje u objekt od svih rizika u graditeljstvu (osnovnih rizika i dopunskog rizika poplave, bujice, visoke i podzemne vode (traži se da se ugovori ukoliko postoji rizik), te ugovorene odgovornosti izvođača građevinskih radova u jamstvenom roku od 24 mjeseca) uz osiguranu svotu u visini vrijednosti radova, materijala i opreme bez ugovorene franšize te ga održavati na snazi najmanje do dana primopredaje radova naručitelju. Ukoliko u izvođenju radova sudjeluje više izvođača, u polici treba biti navedeno kako su svi izvođači suosigurani. Policom treba biti pokrivena i postojeća imovina naručitelja.

Polica treba biti vinkulirana u korist naručitelja.

Odabrani ponuditelj obvezan je u roku od 10 radnih dana od dana sklapanja Ugovora o javnoj nabavi predati naručitelju primjerak police osiguranja s dokazom o uplati premije ili 1. rate premije kao dokaz da pokriće po polici počinje s datumom početka osiguranja upisanom na polici. Ukoliko odabrani ponuditelj ne ugovori traženu policu, istu će ugovoriti naručitelj te za trošak ugovaranja police i premije osiguranja teretiti odabranog ponuditelja.

* + - * 1. **Polica osiguranja izvanugovorne odgovornosti**

Odabrani ponuditelj u obvezi je imati ugovorenu policu osiguranja izvanugovorne odgovornosti za štetu zbog smrti, povreda tijela ili zdravlja te oštećenja ili uništenja stvari treće osobe uključivo i prema djelatnicima, a koja bi odgovornost proizašla iz obavljanja registrirane djelatnosti, vlasništva, posjedovanja ili određenog svojstva stvari te pravnog odnosa. U polici trebaju biti pokrivene i štete koje bi prouzročili samohodni radni strojevi, radna vozila za vrijeme dok obavljaju radnu funkciju. Osigurana svota u polici treba biti najmanje 1.500.000,00 kn po štetnom događaju bez franšize.

Odabrani ponuditelj će uz policu dostaviti i dokaz o uplaćenoj premiji ili 1. rati osiguranja.

Odabrani ponuditelj treba imati policu osiguranja izvanugovorne odgovornosti za cijelo vrijeme trajanja izvođenja radova.

Odabrani ponuditelj obvezan je je najkasnije u roku od 10 radnih dana od dana sklapanja Ugovora o javnoj nabavi predati Naručitelju primjerak police osiguranja s dokazom o uplati premije ili 1. rate premije a, kao dokaz da pokriće po polici počinje s datumom početka osiguranja upisanom na polici.

Policu osiguranja potrebno je produžiti u slučaju produženja roka završetka radova, a razmjerno danima pomicanja roka završetka radova.

* 1. **Datum, vrijeme i mjesto javnog otvaranja ponuda**

Ponuditelj svoju elektroničku ponudu mora dostaviti, predajom u Elektronički oglasnik javne nabave Republike Hrvatske, najkasnije **do --. svibnja 2022. godine do 11:00 sati** kada će ujedno započeti i javno otvaranje ponuda u prostorijama naručitelja na adresi:

**Istarska županija, Upravni odjel za proračun i financije,**

**Odsjek za javnu nabavu, Flanatička 29, Pula**

**Naručitelj otklanja svaku odgovornost vezanu uz mogući neispravan rad EOJN RH, zastoj u radu ili nemogućnost zainteresiranog gospodarskog subjekta da ponudu u elektroničkom obliku dostavi u danome roku putem EOJN RH.**

Sva komunikacija, razmjena i pohrana informacija između ponuditelja i naručitelja obavlja se na način da se očuva integritet podataka i tajnost ponuda. Ovlaštene osobe naručitelja imati će uvid u sadržaj ponude tek po isteku roka za njihovu dostavu. U slučaju da je funkcija javnog otvaranja elektronički dostavljenih ponuda nedostupna iz bilo kojeg razloga, proces javnog otvaranja ponuda započinje kada se za to stvore uvjeti.

Naručitelj je obvezan produžiti rok za dostavu ponuda u sljedećim slučajevima:

1. ako dodatne informacije, objašnjenja ili izmjene u vezi s DoN, iako pravodobno zatražene od strane gospodarskog subjekta, nisu stavljene na raspolaganje najkasnije tijekom šestog dana prije roka određenog za dostavu
2. ako je DoN značajno izmijenjena
3. ako EOJN RH nije bio dostupan u slučaju iz članka 239. ZJN 2016.

U slučajevima 1. i 2. iz gore navedenih točaka, naručitelj produljuje rok za dostavu razmjerno važnosti dodatne informacije, objašnjenja ili izmjene, a najmanje za deset dana od dana slanja ispravka poziva na nadmetanje. U slučaju iz gore navedene točke 3., javni naručitelj produljuje rok za dostavu za najmanje četiri dana od dana slanja ispravka poziva na nadmetanje.

Naručitelj nije obvezan produljiti rok za dostavu ako dodatne informacije, objašnjenja ili izmjene nisu bile pravodobno zatražene ili ako je njihova važnost zanemariva za pripremu i dostavu prilagođenih ponuda. Naručitelj obvezan je o svakom produženju roka obavijestiti sve gospodarske subjekte na dokaziv način.

*SLJEDEĆE ODREDBE O JAVNOM OTVARANJU PRIMJENJUJ SE U SLUČAJU DA U TRENUTKU JAVNOG OTVARANJA NISU U PRIMJENI EPIDEMIOLOŠKE MJERE, TE NARUČITELJ PROVODI JAVNO OTVARANJE UZ DOZVOLJENU FIZIČKU PRISUTNOST.*

Javnom otvaranju ponuda smiju prisustvovati ovlašteni predstavnici Ponuditelja i druge osobe.

Sukladno članku 282. stavak 8. ZJN 2016., pravo aktivnog sudjelovanja na javnom otvaranju ponuda imaju samo **članovi stručnog povjerenstva** za javnu nabavu i **ovlašteni predstavnici ponuditelja.**

Ovlašteni predstavnici ponuditelja moraju svoje pisano ovlaštenje/punomoć dostaviti članovima stručnog povjerenstva neposredno prije javnog otvaranja ponuda elektronskim putem. Ovlaštenje mora biti potpisano od strane ovlaštene osobe ponuditelja i ovjereno pečatom. Uz punomoć potrebno je dostaviti i kopiju rješenja o registraciji / obrtnicu kako bi bilo vidljivo kako je punomoć dana od strane osobe koja je ovlaštena za zastupanje. Ukoliko je osoba ovlaštena za zastupanje ponuditelja prisutna javnom otvaranju ponuda, dužna je umjesto ovlaštenja predati članovima stručnog povjerenstva kopiju rješenja o registraciji /obrtnicu.

Kako bi članovi stručnog povjerenstva bili u mogućnosti utvrditi da se radi o ovlaštenoj osobi navedenoj u dostavljenom ovlaštenju, registraciji / obrtnici, od osobe koja bude prisustvovala javnom otvaranju biti će zatražena na uvid osobna iskaznica ili drugi dokument iz koje je moguće utvrditi identitet. Osobni dokument se neće kopirati, već samo izvršiti uvid u isti.

Zapisnik o otvaranju ponuda naručitelj će odmah uručiti svim ovlaštenim predstavnicima ponuditelja nazočnima na javnom otvaranju. Po završetku javnog otvaranja zapisnik će biti javno objavljen putem EOJN RH.

### Postupak javnog otvaranja ponuda

Javno otvaranje nije obvezno, ali se sukladno odredbama ZJN 2016 ne može niti zabraniti. Naručitelj će sukladno preporuci Ministarstva gospodarstva, poduzetništva i obrta u vezi s provedbom postupka javnog otvaranja ponuda u novonastaloj situaciji izazvanoj epidemijom Corona virusom, a obzirom da je dužan poštivati *Odluku o mjerama ograničavanja društvenih okupljanja, rada u trgovini, uslužnih djelatnosti i održavanja sportskih i kulturnih događanja, kojom je zabranjeno odnosno ograničeno održavanje javnih događaja i okupljanja, te obvezu poslodavaca da otkažu sastanke ili organiziraju telekonferencije kao i da koriste druge tehnologije za održavanje sastanaka na daljinu (dalje u tekstu: Odluka o mjerama ograničavanja),* organizirati javno otvaranje u ovom postupku javne nabave korištenjem naprednih tehnologija za održavanje sastanaka na daljinu (video konferencija putem besplatne aplikacije [ZOOM](https://zoom.us/)).

**U slučaju da se u vrijeme javnog otvaranja ponuda navedena Odluka o mjerama ograničavanja stavi van snage, naručitelj će organizirati klasično javno otvaranje ponuda na lokaciji naručitelja navedenoj u točki 7.6 ove DoN.**

### Obveze ponuditelja/ovlaštenih predstavnika ponuditelja

1. Instalirati besplatnu aplikaciju ZOOM, te se upoznati s osnovnim korištenjem,
2. **najkasnije 3 sata prije javnog otvaranja** iskazati interes naručitelju putem maila navedenog u točki 2.3 za sudjelovanje na video konferenciji, te naručitelju dostaviti:
	1. puno ime i prezime,
	2. funkcija koju obavljaju kod javnog ponuditelja,
	3. scan ovlaštenja/punomoći ili rješenja o registraciji / obrtnicu ukoliko se radi o osobi ovlaštenoj za zastupanje,
3. logirati se putem aplikacije ZOOM najkasnije 10 minuta prije zakazanog vremena početka javnog otvaranja ponuda,
4. prije početka sudjelovanja na video konferenciji, **po potrebi izmijeniti sistemski dodijeljeno korisničko ime u vlastito puno ime i prezime, te putem chata navesti kako je osoba prisutna prije početka javnog otvaranja.**

Po zaprimanju navedenih informacija iz točke 2) naručitelj će putem maila s iste adrese ponuditeljima dostaviti pristupni kod za sudjelovanje na video konferenciji.

Osobe koje pristupe javnom otvaranju obvezni su u chatu predstaviti se sukladno navedenoj podtočki 4) sam chat log će biti pohranjen kao dokaz o prisustvovanju on-line javnom otvaranju ponuda. Naručitelj napominje kako će postupak javnog otvaranja automatski biti snimljen putem aplikacije ZOOM, te pohranjen kod naručitelja. Osobe koje budu prisutne javnom otvaranju imati će uvid u EOJN RH putem „*dijeljenog zaslona“ (screen sharing).*

Link Join Zoom Meeting: <https://zoom.us/j/98132662372?pwd=RjluVUN6cEh0a2xJMkpqb3RxYXdHdz09>.

* 1. **Uradci ili dokumenti koji će se nakon postupka nabave vratiti natjecateljima ili ponuditeljima**

Naručitelj je obvezan vratiti ponuditeljima jamstvo za ozbiljnost ponude u roku od deset dana od dana potpisivanja okvirnog sporazum, odnosno dostave jamstva za uredno izvršenje ugovora, a presliku jamstva obvezan je pohraniti.

Sve elektronički dostavljene ponude EOJN RH će pohraniti na način koji omogućava očuvanje integriteta podataka.

U slučaju poništenja postupka javne nabave prije isteka roka za dostavu ponuda, EOJN RH trajno onemogućava pristup ponudama koje su dostavljene elektroničkim sredstvima komunikacije, a naručitelj vraća gospodarskim subjektima neotvorene dijelove ponuda koje su dostavljene sredstvima komunikacije koja nisu elektronička.

* 1. **Posebni uvjeti za izvršenje u govora**

Ugovor o javnoj nabavi radova mora se izvršavati sukladno zahtjevima i uvjetima utvrđenim tehničkim specifikacijama i ostalim uvjetima i zahtjevima iz ove DoN.

Za izvođenje svih radova treba primjenjivati važeće tehničke propise, građevinske norme, a upotrijebiti materijal koji ponuditelj dobavlja i ugrađuje mora odgovarati pozitivnim hrvatskim normama prema troškovniku radova koji je sastavni dio ove DoN, ili jednakovrijednim normama. Dokaze jednakovrijednosti materijala i ugrađene opreme naručitelj će kontrolirati u provedbi ugovora.

Odabrani ponuditelj dužan je do dana uvođenja u posao dostaviti naručitelju terminski i financijski plan izvođenja radova, prethodno usuglašen i odobren od strane naručitelja. Uvođenjem u posao naručitelj predaje odabranom ponuditelju: glavni projekt, građevinsku dozvolu, izvedbenu dokumentaciju, pravo pristupa na gradilište za izvođenje radova.

U skladu s člankom 4. stavak 4) ZJN 2016, odabrani ponuditelj obvezan je tijekom izvršenja ugovora o javnoj nabavi pridržavati se primjenjivih obveza u području prava okoliša, socijalnog i radnog prava, uključujući kolektivne ugovore, a osobito obvezu isplate ugovorene plaće, ili odredaba međunarodnog prava okoliša, socijalnog i radnog prava navedenim u Prilogu XI. ZJN 2016.

Svi radovi, te proizvodi i materijali koje obuhvaća predmet ovog postupka javne nabave trebaju se izvoditi sukladno Zakonima navedenim u točki 2.4 ove DoN, te ostalim pravilnicima i tehničkim propisima koji reguliraju predmetno područje.

Svi radovi moraju biti izvedeni u skladu s nacionalnim, europskim i međunarodnim normama. Na sva pitanja koja se tiču ponuda, uvjeta, načina i postupka nabave, a nisu regulirana ovom DoN primjenjivati će se odredbe ZJN 2016, Pravilnika te drugi relevantni zakoni i podzakonski propisi RH. Na ostale bitne uvjete u vezi s predmetom nabavi u ugovorom o javnoj nabavi s odabranim ponuditeljem odgovarajuće će se primjenjivati odredbe Zakona o obveznim odnosima („Narodne novine“ br. 35/05, 41/08, 125/11, 78/15, 29/18) te drugi relevantni zakoni i podzakonski propisi koji reguliraju izvršenje predmetne vrste ugovora.

Odabrani ponuditelj obvezuje se ugovorene radove izvršavati s obveznim angažmanom potrebnog broja stručnjaka kako bi predmetni radovi bili završeni u zahtijevanom roku za izvršenje te osigurati da sve radove koji su predmet nabave izvode stručne osobe koje imaju sva potrebna ovlaštenja sukladno važećim zakonima i drugim propisima.

U slučaju da između naručitelja i odabranog ponuditelja postoji odnos s međunarodnim obilježjem, naručitelj zahtjeva da se kao mjerodavno primijeni hrvatsko pravo na što gospodarski subjekt pristaje podnošenjem ponude.

Odabrani ponuditelj dužan je u ispunjavanju obveze iz svoje profesionalne djelatnosti postupati s povećanom pažnjom, prema pravilima struke i običajima (pažnja dobrog stručnjaka).

Tehnički stručnjaci koje je odabrani ponuditelj nominirao u ponudi sudjelovati će u izvršenju ugovora. Nominirani stručnjaci trebaju biti u mogućnosti komunicirati na hrvatskom jeziku i latiničnom pismu. Tijekom izvršenja ugovora odabrani ponuditelj može sukladno točki 4.2.2 ove DoN predložiti zamjenu nominiranih stručnjaka samo uz odobrenje naručitelja. U slučaju zamjene stručnjaka imenovanog za vođenje poslova građenja (ovlašteni voditelj građenja), a čije je iskustvo ocjenjivano kao jedan od kriterija za odabir ekonomski najpovoljnije ponude, naručitelj će odobriti samo u slučaju da predloženi novi stručnjak ispunjava uvjete tražene ovom DoN i ima minimalno specifično iskustvo (reference) kao i stručnjak kojeg zamjenjuje.

* 1. **Navod o primjeni trgovačkih običaja (uzanci)**

Na izvršenje ugovora o javnoj nabavi, neće se primjenjivati trgovački običaji – uzance.

* 1. **Podaci o tijelima od kojih ponuditelj može dobiti pravovaljanu informaciju o obvezama koje se odnose na poreze, zaštitu okoliša, odredbe o zaštiti radnoga mjesta i radne uvjete koje su na snazi u području na kojem će se izvoditi radovi ili pružati usluge i koje će biti primjenjive na radove koji se izvode ili na usluge koje će se pružati za vrijeme trajanja ugovora**

Informacije su dostupne na sljedećim web adresama:

1. Jedinstvena kontaktna točka u Republici Hrvatskoj: <http://psc.hr/>,
2. Centar unutarnjeg tržišta EU: <http://www.cut.hr/>,
3. Informacije o zbrinjavanju neopasnog građevinskog otpada: <http://www.grd.hr/>,
4. Ministarstvo graditeljstva i prostornog uređenja RH: <https://mgipu.gov.hr/>,
5. Ministarstvo financija RH: <https://mfin.gov.hr/>,
6. Ministarstvo zaštite okoliša i prirode RH: <https://mzoe.gov.hr/>,
7. Ministarstvo rada i mirovinskog sustava RH: <https://mrosp.gov.hr/>.
	1. **Rok za donošenje odluke o odabiru**

Naručitelj na temelju utvrđenih činjenica i okolnosti u postupku javne nabave donosi odluku o odabiru odnosno, ako postoje razlozi za poništenje postupka javne nabave iz članka 298. ZJN 2016., odluku o poništenju. Odluku o odabiru ili odluku o poništenju postupka javne nabave s preslikom zapisnika o pregledu i ocjeni, Naručitelj će dostaviti sudionicima putem EOJN RH.

S obzirom na opsežnost pregleda i ocjene troškovnika i ponuda, te kompleksnost predmeta nabave kakva proizlazi iz DoN naručitelj procjenjuje da rok za donošenje odluke o odabiru/poništenju postupka javne nabave iznosi do 90 dana od dana isteka roka za dostavu ponuda.

### Obveza ponovnog rangiranja nakon donošenja Odluke o odabiru

Temeljem članka 307. st) 7., Naručitelj **JE OBVEZAN** nakon donošenja odluke o odabiru ponovno rangirati ponude sukladno odjeljku A poglavlja 6. ZJN 2016., *- Dodjela ugovora o javnoj nabavi*; izvršiti provjeru sukladno čl. 263. ZJN 2016., ne uzimajući u obzir ponudu prvotno odabranog ponuditelja, te na temelju kriterija za odabir ponude donijeti novu odluku o odabiru ili, ako postoje razlozi, poništiti postupak javne nabave ako prvotno odabrani ponuditelj:

1. nije dostavio izjavu o produženju roka valjanosti ponude i jamstvo za ozbiljnost ponude sukladno stavcima 5. i 6. čl. 307. ZJN 2016,
2. u roku valjanosti odustane od svoje ponude,
3. odbije potpisati ugovor o javnoj nabavi odnosno okvirni sporazum, ili
4. ne dostavi jamstvo za uredno ispunjenje ugovora.
	1. **Rok, način i uvjeti plaćanja**

Odabrani ponuditelj/zajednica ponuditelja kao i potencijalno svi podugovaratelji (u slučaju da odabrani ponuditelj/zajednica ponuditelja daje dio ugovora u podugovaranje), obvezni su ispostavljati eRačune i prateće isprave sukladno europskoj normi, a obveznik javne nabave obvezan je zaprimati, obrađivati te izvršiti plaćanje elektroničkih računa i prateće isprave.

Ponuditelj/Podugovaratelj moraj imati ugovorenu mogućnost slanja eRačuna. Pravovaljani računi smatraju se oni izdani u elektroničkom obliku sukladno europskoj normi poslani putem informacijskog posrednika i koji su dostavljeni putem centralne platforme za razmjenu eRačuna koju vodi FINA u svojstvu centralnog informacijskog posrednika, a na koju su se dužni povezati ostali informacijski posrednici.

Naručitelj nije u mogućnosti zaprimati račune u u papirnatom obliku, u slučaju da odabrani ponuditelj ili podugovaratelj dostavi papirnati račun, po istom se neće postupati. Ističemo kako ni skenirani račun u pdf obliku i dostavljen e-mailom se ne smatra eRačunom.

**Predujam je isključen, kao i traženje sredstava osiguranja plaćanja.**

Izvedene radove naručitelj će plaćati doznakom na poslovni račun izvođača radova temeljem ispostavljenih privremenih mjesečnih situacija i okončane situacije, ovjerenih od strane nadzornog inženjera. Situacije se ispostavljaju mjesečno za svaku izvedenu stavku, što se utvrđuje građevinskom knjigom kojeg je izvođač radova obvezan točno voditi radi mogućnosti

praćenja stvarnog obujma izvedenih radova i ugovorene dinamike. Temeljem ovjerenih situacija izvođač radova ispostavlja eRačun kojeg se naručitelj obvezuje ovjeriti ili osporiti, te

ovjereni i nesporni dio temeljem Zakona o financijskom poslovanju i predstečajnoj nagodbi („Narodne novine“ br. 108/12, 144/12, 81/13, 112/13) platiti u roku do 30 dana.

**Dinamika plaćanja privremenih/okončane situacije:**

1. Izvođač radova ispostavlja situaciju nadzornom inženjeru do 10-tog u mjesecu za

radove izvršene u prethodnom mjesecu,

2. Nadzorni inženjer u roku od 5 dana ovjerava, ili osporava situaciju ili dio situacije, te

istu vraća Izvođaču radova radi dostave situacije Naručitelju,

3. Naručitelj u roku od 5 dana od dana primitka privremene/okončane situacije prethodno ovjerene od strane nadzornog inženjera, istu ovjerava ili osporava,

4. Izvođač ispostavlja eRačun za nesporni dio situacije najkasnije u roku od 10 dana od dana dostave privremene/okončane situacije naručitelju putem redovite koordinacije,

5. Naručitelj se obvezuje eRačun platiti u roku do 30 dana sukladno Zakonu o

financijskom poslovanju i predstečajnoj nagodbi, od dana primitka eRačuna.

Naručitelj nije porezni obveznik, ali je registriran za potrebe PDV-a, te je sukladno članku 75. stavku 3. Zakona o porezu na dodatnu vrijednost („Narodne novine“ br. 73/13, 99/13, 148/13, 153/13, 143/14, 115/16, 106/18, 121/19) za građevinarske usluge učinjene temeljem članka 152. Pravilnika o porezu na dodanu vrijednost (79/13, 85/13, 160/13, 35/14, 157/14, 130/15, 1/17, 41/17, 128/17, 1/19, 1/20) obveznik plaćanja PDV-a te će izvođač radova sukladno navedenom isporučiti situacije za izvedene radove.

Ovjerene privremene mjesečne i okončana situacija dostavljaju se predstavniku naručitelja (osobi zaduženoj za praćenje realizacije ugovora) osobno na redovnoj koordinaciji. Ovjerene privremene i okončanu situaciju izvođač radova ispostavlja u 4 primjerka. Sva plaćanja po privremenim mjesečnim situacijama vršiti će se do 90% (devedeset posto) ukupno ugovorenog iznosa po ugovoru o javnoj nabavi, a preostalih 10% (deset posto) platit će se temeljem uredno ispostavljene okončane situacije nakon izvršene primopredaje radova.

Naručitelj će zaprimljenu ovjerenu privremenu/okončanu situaciju u roku od 10 dana ovjeriti ili tražiti njenu izmjenu i/ili dopunu. Izvođač je dužan izmjene/dopune izraditi u roku do 10 dana. Sve dostavljene primjedbe na privremene situacije, moraju se razriješiti prije dostavljanja sljedeće privremene situacije. U slučaju da se dio ugovora daje u podugovaranje, izvođač radova mora svojoj situaciji priložiti račune ili situacije svojih podugovaratelja.

U zajednici gospodarskih subjekata svakom članu će se za izvršene usluge, plaćati neposredno, na način da članovi naprave obračun svih izvršenih usluga putem rekapitulacije, koja ne smije sadržavati oznaku R1. Uz nju ujedno treba priložiti i privremene situacije ispostavljene naručitelju s oznakom R1 za svakog člana zajednice gospodarskih subjekta i to samo za razmjerni dio radova koji im pripada, te tako sve zajedno dostaviti naručitelju. Ugovaratelj ne smije bez suglasnosti naručitelja, svoja potraživanja prema naručitelju prenositi na treće osobe.

Obračun cijele situacije u ukupnom iznosu – rekapitulacija izvedenih radova (zajednički troškovnik) ovjerena od strane naručitelja i s datumom ovjere, služiti će za praćenje ugovora. Također, sve pojedinačne situacije članova zajednice trebaju biti na isti način ovjerene od svih za to ovlaštenih osoba. Naručitelj će evidentirati svaku pojedinačnu situaciju članova zajednice gospodarskih subjekata zasebno i povezati je s plaćanjem. Plaćanje se vršiti neposredno svakom članu zajednice ponuditelja, ukoliko je tako utvrđeno njihovim međusobnim sporazumom.

Ukoliko se dio ugovora daje u podugovor, naručitelj će za dio ugovora koji je izvršen od strane podugovaratelja plaćati direktno podugovarateljima. Podugovaratelji su obvezni dostaviti uz račun i specifikaciju obavljenih usluga, koja obavezno **mora biti ovjerena od strane** osobe imenovane od strane odabranog ponuditelja, te kao takva činiti prilog eRačuna odabranog ponuditelja – glavnog izvođača radova.

Podugovaratelj ne smije samostalno ispostaviti eRačun prema naručitelju bez navedenog priloga, ili navedeni prilog nije potpisan od strane predstavnika odabranog ponuditelja, isti neće biti plaćen dok se ne otkloni nedostatak.

Naručitelj može u opravdanim situacijama osporiti plaćanje dijela situacije, ali je nesporni dio situacije dužan platiti u naprijed navedenom roku.

Račun se dostavlja putem FINA, na:

***Istarska županija, Upravni odjel za obrazovanje, sport i tehničku kulturu, G. Martinuzzi 2, 52220 Labin.***

### Odredbe o eRačunu

Sukladno Zakonu o elektroničkom izdavanju računa u javnoj nabavi („Narodne novine“ br. 94/18), Naručitelj je od 01. prosinca 2018. godine obvezan zaprimati, obrađivati te izvršiti plaćanje elektroničkih računa i pratećih isprava izdanih sukladno europskoj normi i njezinim ispravcima, izmjenama i dopunama.

Europska norma je norma koju je izdao Europski odbor za normizaciju (CEN) 28. lipnja 2017. EN 16931-1:2017, Elektronički račun - 1. dio: Semantički model podataka osnovnih elemenata elektroničkog računa i popis sintaksi CEN/TS 16931-2:2017, Elektronički račun - 2. dio: Lista sintaksi u skladu s EN 16931-1, prema CENovu sustavu razvrstavanja, koju je, sukladno Direktivi 2014/55/EU, ispitala Europska komisija te je nakon ispitivanja objavila upućivanje na tu normu (Provedbena odluka Komisije 2017/1870) Izdavatelji elektroničkih računa obvezni su izdavati i slati elektroničke račune i prateće isprave sukladno europskoj normi.

Elektronički računi koji su izdani na temelju izvršenja ugovora sklopljenog nakon provedenog postupka javne nabave moraju biti u skladu s europskom normom i njezinim ispravcima, izmjenama i dopunama.

Sukladno čl. 5. Zakona o elektroničkom izdavanju računa u javnoj nabavi („Narodne novine“ br. 94/18), obvezni osnovni elementi elektroničkog računa jesu, među ostalim:

1. oznake procesa i računa te vrijeme izdavanja računa (godina, mjesec i dan te sat i minuta),
2. razdoblje koje račun obuhvaća,
3. podaci o prodavatelju,
4. podaci o kupcu,
5. podaci o primatelju plaćanja,
6. podaci o poreznom predstavniku prodavatelja,
7. upućivanje na ugovor,
8. detalji o isporuci,
9. upute za plaćanje,
10. podaci o naknadama ili davanjima,
11. podaci o stavkama na računu,
12. ukupni iznos računa,
13. raščlanjeni prikaz PDV-a.

Osim navedenih elemenata, elektronički račun mora sadržavati i druge podatke koje zahtijevaju posebni porezni propisi kojima se uređuje izdavanje određene vrste računa te propisi kojima se uređuje računovodstvo poduzetnika.

Račun i prateće isprave koje nisu sukladne europskoj normi i njezinim ispravcima, izmjenama i dopunama Naručitelj neće zaprimiti niti obraditi niti platiti.

* 1. **Uvjeti i zahtjevi koji moraju biti ispunjeni sukladno posebnim propisima ili stručnim pravilima**

Ponuditelji moraju ispunjavati uvjete propisane Zakonom o poslovima i djelatnostima prostornog uređenja i gradnje („Narodne novine“ broj 78/15, 118/18, 110/19). Izvođač radova dužan je u obavljanju djelatnosti građenja poštivati odredbe Zakona i posebnih zakona kojima se uređuje gradnja te osigurati da obavljanje poslova građenja bude sukladno temeljnim načelima i pravilima koja trebaju poštivati ovlašteni voditelj građenja i ovlašteni voditelji radova.

Informacije vezano uz obavljanje djelatnosti građenja u RH dostupne su na stranicama Ministarstva prostornog uređenja, graditeljstva i državne imovine, URL: <https://mgipu.gov.hr/UserDocsImages/8177>.

Informacije vezano uz obavljanje djelatnosti građenja u RH za strane pravne osobe dostupne su također putem Ministarstva prostornog uređenja, graditeljstva i državne imovine, URL: <https://mgipu.gov.hr/UserDocsImages/8178>, te na Jedinstvenoj kontaktnoj točki u Hrvatskoj: <http://psc.hr/gradenje/>.

Odabrani ponuditelj/zajednica ponuditelja mora nakon izvršnosti Odluke o odabiru, a prije potpisivanja ugovora o javnoj nabavi dokazati naručitelju da je registriran za djelatnost građenja, za sebe, svakog člana zajednice ponuditelja te u slučaju da se dio ugovora daje u podugovor i za podugovaratelja.

Ukoliko odabrani ponuditelj u ostavljenom roku ne dokaže naručitelju posjedovanje ovlaštenja za obavljanje djelatnosti građenja smatrati će se kako je ponuditelj odustao od svoje ponude, odnosno kako je odbio potpisati ugovor, te će naručitelj sukladno odredbama članka 307. stavak 1) točka 7. ZJN 2016. izvršiti ponovno rangiranje ponuda ne uzimajući u obzir ponudu prvotno odabranog ponuditelja.

* 1. **Rokovi za izjavljivanje žalbe na dokumentaciju o nabavi te naziv i adresa žalbenog tijela**
		1. **Rokovi za izjavljivanje žalbe**

U otvorenom postupku žalba se izjavljuje u roku deset dana, i to od dana:

1. objave poziva na nadmetanje, u odnosu na sadržaj poziva ili dokumentacije o nabavi,
2. objave obavijesti o ispravku, u odnosu na sadržaj ispravka,
3. objave izmjene dokumentacije o nabavi, u odnosu na sadržaj izmjene dokumentacije,
4. otvaranja ponuda u odnosu na propuštanje naručitelja da valjano odgovori na pravodobno dostavljen zahtjev dodatne informacije, objašnjenja ili izmjene dokumentacije o nabavi te na postupak otvaranja ponuda,
5. primitka odluke o odabiru ili poništenju, u odnosu na postupak pregleda, ocjene i odabira ponuda, ili razloge poništenja.
	* 1. **Naziv i adresa žalbenog tijela**

Državna komisija za kontrolu postupaka javne nabave, Koturaška cesta 43/IV, 10000 Zagreb.

**NAPOMENA**: Žalitelj koji je propustio izjaviti žalbu na u određenoj fazi otvorenog postupka javne nabave nema pravo na žalbu u kasnijoj fazi postupka za prethodnu fazu. Dodatne informacije glede izjavljivanje žalbe dostupne su na stranicama: <http://www.dkom.hr/upute-zalbeni-postupak-zjn-nn-120-16/1228>.

# DRUGI PODACI KOJE NARUČITELJ SMATRA POTREBNIM

* 1. **Izuzetno niske ponude**

Naručitelj može od ponuditelja tražiti da u primjernom roku ne kraćem od 5 dana, objasni cijenu ili trošak naveden u ponudi ako se čini da je ponuda izuzetno niska u odnosu na radove, robu ili usluge temeljem članka 289. ZJN 2016.; sukladno članku 22. Pravilnika.

Ako tijekom ocjene dostavljenih podataka postoje određene nejasnoće, Naručitelj može od Ponuditelja zatražiti dodatno objašnjenje. Naručitelj može odbiti ponudu samo ako objašnjenje ili dostavljeni dokazi zadovoljavajuće ne objašnjavaju nisku predloženu razinu cijene ili troškova, uzimajući u obzir gore navedene elemente.

Naručitelj je obvezan odbiti ponudu ako utvrdi da je ponuda izuzetno niska jer ne udovoljava primjenjivim obvezama u području prava okoliša, socijalnog i radnog prava, uključujući kolektivne ugovore, a osobito obvezu isplate minimalne plaće, ili odredbama međunarodnog prava okoliša, socijalnog i radnog prava navedenim u Prilogu XI. Zakona o javnoj nabavi.

Ako javni naručitelj utvrdi da je ponuda izuzetno niska jer je ponuditelj primio državnu potporu, smije tu ponudu samo na temelju toga odbiti tek nakon što zatraži ponuditelja objašnjenje, ako ponuditelj u primjerenom roku određenom od strane Naručitelja nije u mogućnosti dokazati da je potpora zakonito dodijeljena.

* 1. **Pregled i ocjena ponuda**

Nakon otvaranja ponuda Naručitelj pregledava i ocjenjuje ponude na temelju uvjeta i zahtjeva iz DoN te o tome sastavlja zapisnik. **Postupak pregleda i ocjene ponuda tajni su do donošenja odluke Naručitelja.**

* 1. **Način pregleda i ocjene ponuda**

Naručitelj provodi pregled i ocjenu ponuda te, u pravilu, sljedećim redoslijedom provjerava:

1. je li dostavljeno jamstvo za ozbiljnost ponude te je li dostavljeno jamstvo  valjano,
2. odsutnost osnova za isključenje gospodarskog subjekta,
3. ispunjenje traženih kriterija za odabir gospodarskog subjekta,
4. ispunjenje zahtjeva i uvjeta vezanih uz predmet nabave i tehničke specifikacije te  ispunjenje ostalih zahtjeva, uvjeta i kriterija utvrđenih u obavijesti o nadmetanju te u DoN, i
5. računsku ispravnost ponude.

Temeljem članka 292. ZJN 2016, Naručitelj može ocijeniti ponude u dijelu koji se odnosi na zahtjeve i uvjete vezane uz predmet nabave i tehničke specifikacije prije provjere odsutnosti osnova za isključenje i ispunjenja kriterija za odabir gospodarskog subjekta. Ako Naručitelj koristi ovu mogućnost mora osigurati da se provjera odsutnosti osnova za isključenje i ispunjenja kriterija za odabir gospodarskog subjekta provodi na nepristran i transparentan način kako ugovor o javnoj nabavi ne bi bio dodijeljen Ponuditelju koji je trebao biti isključen iz postupka javne nabave jer postoje osnove za njegovo isključenje ili Ponuditelju koji ne ispunjava kriterije za odabir gospodarskog subjekta koje je utvrdio Naručitelj.

Ako ponuda sadrži računsku pogrešku, Naručitelj je obvezan od Ponuditelja zatražiti prihvat ispravka računske pogreške, a Ponuditelj je dužan odgovoriti u roku od 5 dana od dana zaprimanja zahtjeva.

* 1. **Dopunjavanje, pojašnjenje i upotpunjavanje ponude**

Ako su informacije ili dokumentacija koje je trebao dostaviti gospodarski subjekt nepotpuni ili pogrešni ili se takvima čine ili ako nedostaju određeni dokumenti, naručitelj može, poštujući načela jednakog tretmana i transparentnosti, zahtijevati od dotičnih gospodarskih subjekata da dopune, razjasne, upotpune ili dostave nužne informacije ili dokumentaciju u primjerenom roku ne kraćem od 5 dana.

*Postupanje sukladno stavku 1. ove točke, sukladno članku 293. st. 3) ZJN 2016 ne smije dovesti do pregovaranja u vezi s kriterijem za odabir ponude ili ponuđenim predmetom nabave.*

Ako Naručitelj u postupku javne nabave ne primjenjuje mogućnost iz stavka 1. Ove točke obvezan je u obrazložiti razloge u zapisniku o pregledu i ocjeni.

* 1. **Razlozi za odbijanje ponuda**

Naručitelj je obvezan odbiti ponudu za koju, na temelju rezultata pregleda i ocjene ponuda i provjere uvjeta iz ove DoN, utvrdi da je nepravilna, neprikladna ili neprihvatljiva te na temelju kriterija za odabir ponude odabire ponudu ponuditelja koji je podnio ekonomski najpovoljniju ponudu.

Nepravilna ponuda je svaka ponuda koja:

* nije sukladna DoN-i, ili
* je primljena izvan roka za dostavu ponuda, ili
* postoje dokazi o tajnom sporazumu ili korupciji, ili
* nije rezultat tržišnog natjecanja, ili
* je Naručitelj utvrdio da je izuzetno niska, ili
* ponuda Ponuditelja koji nije prihvatio ispravak računske pogreške.

Neprikladna ponuda je svaka ponuda koja:

* nije relevantna za ugovor o javnoj nabavi jer bez značajnih izmjena ne može zadovoljiti potrebe i zahtjeve Naručitelja propisane DoN.

Neprihvatljiva ponuda je svaka ponuda:

* ponuda čija cijena prelazi planirana, odnosno osigurana novčana sredstva Naručitelja za nabavu, ili
* ponuda Ponuditelja koji ne ispunjava kriterije za kvalitativni odabir gospodarskog subjekta.

Naručitelj može odbiti ponudu ponuditelja koji je podnio ekonomski najpovoljniju ponudu ako utvrdi da ta ponuda nije u skladu s primjenjivim obvezama u području prava okoliša, socijalnog i radnog prava, uključujući kolektivne ugovore, a osobito obvezu isplate ugovorene plaće, ili odredbama međunarodnog prava okoliša, socijalnog i radnog prava navedenim u Prilogu XI. ZJN 2016., osim u slučaju izuzetno niske ponude iz tog razloga kada je obvezan odbiti ponudu.

* 1. **Trošak ponude i preuzimanje dokumentacije o nabavi**

Ponuda se izrađuje bez posebne naknade. Trošak pripreme i podnošenja ponude u cijelosti snosi Ponuditelj.

DoN se ne naplaćuje te se može preuzeti neograničeno i u cijelosti u elektroničkom obliku na internetskoj stranici EOJN RH-a: [https://eojn.“Narodne novine“ br. .hr/Oglasnik/](https://eojn.nn.hr/Oglasnik/)

Prilikom preuzimanja dokumentacije, zainteresirani gospodarski subjekti moraju se registrirati i prijaviti kako bi bili evidentirani kao zainteresirani gospodarski subjekti te kako bi im sustav slao sve dodatne obavijesti o tom postupku.

U slučaju da gospodarski subjekt podnese ponudu bez prethodne registracije na portalu EOJN RH-a, sam snosi rizik izrade ponude na neodgovarajućoj podlozi (Dokumentaciji o nabavi).

Upute za korištenje EOJN RH-a dostupne su na internetskoj stranici: [https://eojn.“Narodne novine“ br. .hr/Oglasnik/clanak/upute-za-koristenje-eojna-rh/0/93/](https://eojn.nn.hr/Oglasnik/clanak/upute-za-koristenje-eojna-rh/0/93/).

Gospodarski subjekti snose vlastitu odgovornost za pažljivu procjenu DoN, uključujući dostupnu dokumentaciju za pregled i za bilo koju promjenu DoN koja se objavi tijekom trajanja postupka nabave, kao i za pribavljanje pouzdanih informacija koje se tiču bilo kojeg uvjeta i obveza koje mogu na bilo koji način utjecati na iznos ponude ili prirodu nabave ili izvršenja radova.

* 1. **Odredbe o izvršenju ugovora**

Ugovorne strane izvršavaju ugovor o javnoj nabavi u skladu s uvjetima određenima u DoN i odabranom ponudom. Sukladno članku 313. stavak 2. ZJN 2016 naručitelj je obvezan kontrolirati je li izvršenje ugovora o javnoj nabavi u skladu s uvjetima određenima u DoN i odabranom ponudom.

Kontrolu izvršenja ugovora tijekom njegova trajanja vršit će ovlašteni predstavnici naručitelja.

Na odgovornost ugovornih strana za ispunjenje obveza iz ugovora o javnoj nabavi, uz odredbe ZJN 2016., na odgovarajući način primjenjuju se odredbe zakona kojim se uređuju obvezni odnosi.

* 1. **Izmjena i raskid ugovora o javnoj nabavi**

### Izmjena ugovora

Ukoliko se tijekom izvršavanja ugovora ukaže potreba za njegovom izmjenom, naručitelj smije izmijeniti ugovor o javnoj nabavi tijekom njegova trajanja bez provođenja novog postupka javne nabave u skladu s odredbama članaka 315.- 320. ZJN.

Temeljem čl. 314. st) 2. ZJN 2016., naručitelj je obvezan provesti novi postupak javne nabave u skladu s odredbama ZJN 2016. u slučaju značajnih izmjena ugovora o javnoj nabavi tijekom njegova trajanja.

Sukladno odredbama članka 315. ZJN 2016. javni naručitelj smije izmijeniti ugovor o javnoj nabavi tijekom njegova trajanja bez provođenja novog postupka javne nabave ako su izmjene, neovisno o njihovoj novčanoj vrijednosti, bile na jasan, precizan i nedvosmislen način predviđene u dokumentaciji o nabavi u obliku odredaba o izmjenama ugovora.

U slučaju potrebe naručitelj smije izmijeniti ugovor o javnim radovima tijekom njegova trajanja po prethodno pribavljenoj suglasnosti glavnog nadzornog inženjera, ovlaštenog predstavnika naručitelja te projektantskog nadzora ukoliko bi izmjene dovele do izmjena i odstupanja od projekta.

### Raskid ugovora

Naručitelj je obvezan raskinuti ugovor o javnoj nabavi tijekom njegova trajanja ako:

1. je ugovor značajno izmijenjen, što bi zahtijevalo novi postupak nabave na temelju članka 321. ZJN 2016.,
2. je ugovaratelj morao biti isključen iz postupka javne nabave zbog postojanja osnova za isključenje iz članka 251. stavka 1. ZJN 2016.,
3. se ugovor nije trebao dodijeliti ugovaratelju zbog ozbiljne povrede obveza iz osnivačkih Ugovora i Direktive 2014/24/EU, a koja je utvrđena presudom Suda Europske unije u postupku iz članka 258. Ugovora o funkcioniranju Europske unije
4. se ugovor nije trebao dodijeliti ugovaratelju zbog ozbiljne povrede odredaba ovoga Zakona, a koja je utvrđena pravomoćnom presudom nadležnog upravnog suda.
	1. **Ugovorna kazna**

Ako Izvođač ne izvede radove do roka završetka radova propisanim člankom 5. Ugovora, Naručitelj ima pravo zaračunati ugovornu kaznu u visini od 2‰ za svaki dan zakašnjenja, do urednog izvršenja ugovora, a najviše do 10% ukupne vrijednosti ugovora bez PDV za slučaj da je Izvođač radova odgovoran za zakašnjenje.

Prilikom završetka ugovorenih radova konačni iznos ugovorne kazne kompenzirati će se s iznosom okončane situacije koju je ovjerio nadzorni inženjer. Plaćanje ugovorne kazne ne utječe na obveze Izvođača.

* 1. **Tajnost dokumentacije gospodarskih subjekata**

Dio ponude koji gospodarski subjekt na temelju zakona, drugog propisa ili općeg akta želi označiti tajnom (uključujući tehničke ili trgovinske tajne te povjerljive značajke ponuda) mora se prilikom pripreme ponude označiti tajnom i u sustavu EOJN RH-a priložiti kao zaseban dokument, odvojeno od dijelova koji se ne smatraju tajnim. Gospodarski subjekt dužan je, temeljem članka 52. stavka 2. ZJN 2016., u uvodnom dijelu dokumenta kojeg označi tajnom, navesti pravnu osnovu na temelju koje su ti podaci označeni tajnima.

Sukladno članku 52. stavak 3. ZJN 2016., gospodarski subjekti ne smiju u postupcima javne nabave označiti tajnom:

* cijenu ponude,
* troškovnik,
* podatke u vezi s kriterijima za odabir ponude,
* javne isprave,
* izvatke iz javnih registara, te
* druge podatke koji se prema posebnom zakonu ili podazkonskom propisu moraju javno objaviti ili se ne smiju označiti tajnom.

Naručitelj ne smije otkriti podatke dobivene od gospodarskih subjekata koje su oni na temelju zakona, drugog propisa ili općeg akta označili tajnom, uključujući tehničke ili trgovinske tajne te povjerljive značajke ponuda i zahtjeva za sudjelovanje. Naručitelj ne smije otkriti podatke iz članka 52. stavka 3. ZJN 2016. dobivene od gospodarskih subjekata koje su oni označili tajnom. Sukladno ovoj DoN za dokaze sposobnosti ponuditelja, svi zahtijevani dokumenti su javnog karaktera i nema potrebe za označavanjem istih poslovnom tajnom.

* 1. **Uvid u dokumentaciju postupka javne nabave**

Naručitelj je obvezan nakon dostave odluke o odabiru ili poništenju do isteka roka za žalbu, na zahtjev ponuditelja, omogućiti uvid u cjelokupnu dokumentaciju dotičnog postupka, uključujući zapisnike, dostavljene ponude, osim u one dokumente koji su označeni tajnim i u one dijelove dokumentacije u koje podnositelj zahtjeva može izvršiti neposredan uvid putem EOJN RH.

Prilikom uvida u kompletnu dokumentaciju naručitelj nije obvezan obrazlagati provedene radnje te komentirati postupanja s ovlaštenom osobom koja pristupa uvidu u dokumentaciju postupka javne nabave.

* 1. **Završetak postupka javne nabave**

Postupak javne nabave završava izvršnošću odluke o odabiru ili poništenju.

* 1. **Primjena propisa**

Na sva pitanja koja se odnose na ponudu, uvjete, način i postupak javne nabave, a nisu uređena ovom DoN primjenjivat će se odredbe ZJN 2016., te Pravilnika.

# PRILOZI DOKUMENTACIJI O NABAVI

Naručitelj je kreirao obrasce popratnih dokumenata za koje se napominje da su ogledni primjerci izjava. Ponuditelji mogu dostaviti popratne dokumente i na drugim obrascima koje sami kreiraju, uz uvjet da isti udovoljavaju potrebnim uvjetima iz ZJN 2016, Pravilniku te ovoj DoN. Svi navedeni prilozi objavljuju se u EOJN RH kao zasebni dokument uz ovu DoN.

**Prilog br. 1 – Obrasci vezano uz dokazivanje iskustva i ovlaštenje**

1. Podaci o iskustvu inženjera gradilišta,

2. Podaci tehničkih stručnjaka potrebnih za izvršenje ugovora,

3. Ovlast za zastupanje i sudjelovanje u postupku javnog otvaranja ponuda (u slučaju da se provodi javno otvaranje ponuda).

**Prilog br. 2 – Prilozi učitani kao zasebni dokumenti u EOJN RH**

1. E-obrazac za Europsku jedinstvenu dokumentaciju o nabavi (eESPD)

2. Troškovnik (u .xls formatu)

3. Projektno-tehnička dokumentacija (glavni, izvedbeni projekt, tehnički opis i nacrti dostupni u cijelosti na web stranici naručitelja: <https://www.istra-istria.hr/hr/javna-nabava/prethodna-savjetovanja-sa-zainteresiranim-gospodarskim-subjektima/>)

1. Hrvatska komora arhitekta, *Zakoni i propisi,* URL: <https://www.arhitekti-hka.hr/hr/zakoni-propisi/popis/prostorno-uredenje-i-gradnja/gradnja/> [↑](#footnote-ref-1)
2. Jedinstvena kontaktna točka za usluge, *Stečaj,* URL: <http://psc.hr/stecaj/> [↑](#footnote-ref-2)
3. Ministarstvo pravosuđa, *Registar nesolventnosti,* URL: <https://nesolventnost.pravosudje.hr/registar> [↑](#footnote-ref-3)
4. **Hrvatska narodna banka**, *Monetarna politika, Tečajna lista, Tečajevi ostalih valuta,* URL: <https://www.hnb.hr/temeljne-funkcije/monetarna-politika/tecajna-lista/tecajevi-ostalih-valuta> [↑](#footnote-ref-4)
5. EOJN RH, *Najčešća pitanja, Besplatna registracija preuzimatelja – pravna osoba;* URL: <https://help.nn.hr/support/solutions/articles/5000007824-registracija-za-pravnu-osobu-za-preuzimanje> [↑](#footnote-ref-5)
6. EOJN RH, *Preuzimanje dokumentacije;* URL: <https://help.nn.hr/support/solutions/articles/12000067834> [↑](#footnote-ref-6)
7. Uvjeti propisani Člankom 24. Zakona o poslovima i djelatnostima prostornog uređenja i gradnje („Narodne novine“ br. 78/15, 118/18, 110/19). [↑](#footnote-ref-7)
8. Naručitelj ovakvim rasponom bodovanja želi istaknuti kako će valorizirati više uredno izvršenih radova. [↑](#footnote-ref-8)
9. Naručitelj ne želi restriktivno postaviti kriterij, te na taj način omogućiti podnošenje većeg broja ponuda. Stoga se iznos prethodno završenih radova kojim se dokazuje iskustvo inženjera gradilišta ne postavlja na točan iznos procijenjene vrijednosti ove javne nabave, što je uobičajena praksa. Naručitelj smatra kako je 20.000.000,00 kn za radove razmjerno, te predstavlja prikladan način dokazivanja potrebnog iskustva stručnjaka na uredno izvršenim radovima. [↑](#footnote-ref-9)
10. U slučaju da ponuditelj uplati novčani polog na ime jamstva za ozbiljnost ponude, nije dužan dostavljati jamstvo u izvorniku – papirnatom obliku. Odnosno, jedan oblik jamstva isključuje obvezu dostave jamstva u drugom obliku. [↑](#footnote-ref-10)